cyanic-selkie/wikianc huggingface dataset:
ലോട്ട ചുക്വു
ഒരു നൈജീരിയൻ നടിയാണ് ഉഗ്വ ലോട്ടാചുക്വു ജസീന്ത ഒബിയാനുജു അമേലിയ. ലോട്ട ചുക്വു എന്നും അവർ അറിയപ്പെടുന്നു. ജനപ്രിയ നൈജീരിയൻ ടിവി പരമ്പരയായ ജെനിഫാസ് ഡയറിയിൽ ഫങ്കെ അക്കിൻഡെലെ, ജൂലിയാന ഒലയോഡ്, ഫാൽസ് എന്നിവരോടൊപ്പം പ്രധാന കഥാപാത്രമായ ജെനിഫയുടെ സുഹൃത്ത് ഒരു യോഗ ഫിറ്റ്നസ് പ്രേമിയായ "കിക്കി" എന്ന കഥാപാത്രത്തെ അവതരിപ്പിച്ചതിന് ശേഷം അവർ ജനപ്രീതി നേടി. .
ആദ്യകാലജീവിതം
നൈജീരിയയിലെ എൻ‌നുഗു സ്റ്റേറ്റിലെ എൻ‌സുക്കയിലാണ് ലോട്ട ജനിച്ചത്. എന്നാൽ അവരുടെ കുട്ടിക്കാലം കൂടുതലും ബെനിൻ സിറ്റിയിലായിരുന്നു. മാതാപിതാക്കളുടെ നാല് മക്കളിൽ അവസാനത്തെയാളാണ് ലോട്ട. ബെനിൻ സർവകലാശാലയിൽ അഗ്രികൾച്ചറൽ ഇക്കണോമിക്സ് ആന്റ് എക്സ്റ്റൻഷൻ സർവീസ് പഠിക്കുകയും തുടർന്ന് നൈജീരിയയിലെ ലാഗോസിലെ റോയൽ ആർട്സ് അക്കാദമിയിൽ അഭിനയിക്കുകയും ചെയ്തു.
കരിയർ
അഭിനയത്തിലേക്ക് കടക്കുന്നതിനുമുമ്പ്, ലോട്ട ഒരു മോഡലായിരുന്നു. 2011-ലെ മോസ്റ്റ് ബ്യൂട്ടിഫുൾ ഗേൾ ഇൻ നൈജീരിയയിൽ അവർ യോബി സ്റ്റേറ്റിനെ പ്രതിനിധീകരിച്ചിരുന്നു. 2011-ൽ അവർ അഭിനയം ആരംഭിക്കുകയും ജെനിഫാസ് ഡയറിയിൽ കിക്കി എന്ന കഥാപാത്രത്തെ അവതരിപ്പിക്കുകയും ചെയ്തു. ദി റോയൽ ഹൈബിസ്കസ് ഹോട്ടൽ, ഫാലിംഗ്, ഫൈൻ ഗേൾ, ദി ആർബിട്രേഷൻ, ഡോഗ്നാപ്ഡ് തുടങ്ങിയ സിനിമകളിലും അവർ അഭിനയിച്ചിട്ടുണ്ട്. റെമൈനിസിന്റെ പോൺമൈൽ വീഡിയോയിലെ പ്രധാന കഥാപാത്രത്തെ ലോട്ട അവതരിപ്പിച്ചിരുന്നു.
ലോട്ട ടേക്ക്സ്
2017-ൽ ലോട്ട പാചക ഷോ "ലോട്ട ടേക്ക്സ്" അവതരിപ്പിച്ചു. ഷോയിൽ അഡെകുൻ ഗോൾഡ്, ടോസിൻ അജിബാഡെ, അരാമൈഡ് (സംഗീതജ്ഞൻ), എംസി ഗാലക്സി തുടങ്ങി നിരവധി നൈജീരിയൻ താരങ്ങൾ ഉൾപ്പെട്ടിരുന്നു.
പുറംകണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ഫാത്തിമ സക്കറിയ
മുംബൈ ടൈംസ് പത്രത്തിന്റെ പത്രാധിപരും ടൈംസ്ഓഫ് ഇന്ത്യ പത്രത്തിന്റെ ഞായറാഴ്ച പതിപ്പിന്റെ പത്രാധിപരുമായിരുന്നു ഫാത്തിമ സക്കറിയ. ഇപ്പോ‌ൾ താജ് ഹോട്ടൽ ഗ്രൂപ്പിന്റെ താജ് മാസികയുടെ എഡിറ്ററാണ്.
2006 ൽ പത്മശ്രീ ലഭിച്ചു.
അവലംബം
വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ
ലതാ രാജു
മലയാളചലച്ചിത്രപിന്നണിഗായികയും റേഡിയോ കലാകാരിയുമാണ് ലതാ രാജു.
ജീവിതരേഖ
ചലച്ചിത്രകാരനും റേഡിയോ കലാകാരനുമായിരുന്ന കെ. പദ്മനാഭൻ നായരുടെയും പ്രശസ്ത ഗായിക ശാന്ത പി. നായരുടേയും പുത്രിയായി 1954-ൽ ചെന്നൈയിൽ ജനിച്ചു. 1962-ൽ റിലീസ് ആയ സ്നേഹദീപം എന്ന ചിത്രത്തിൽ "ഒന്നാം തരം ബലൂൺ തരാം" എന്ന ഗാനം ആലപിച്ചു കൊണ്ട് എട്ടാം വയസ്സിൽ ചലച്ചിത്രപിന്നണിഗായികയായി അരങ്ങേറ്റം കുറിച്ചു. 1972-ൽ റിലീസ് ആയ മയിലാടും കുന്ന്  എന്ന ചിത്രത്തിന് വേണ്ടി സി. ഒ. ആന്റോയോടൊപ്പം ആലപിച്ച "പാപ്പീ, അപ്പച്ചാ" എന്ന ഗാനം വളരെ പ്രശസ്തമാണ്.
കുടുംബം
ചലച്ചിത്രപിന്നണിഗായകനും സംഗീതസംവിധായകനുമായ ജെ.എം. രാജു ആണ് ജീവിത പങ്കാളി. ഇവർക്ക് അനുപമ, ആലാപ് എന്നിങ്ങനെ രണ്ട് മക്കളുണ്ട്. ഇവരുടെ മകനായ ആലാപ് മലയാളം, തമിഴ് ഭാഷകളിലെ അറിയപ്പെടുന്ന ഒരു ഗായകനാണ്.
അവലംബം
വർഗ്ഗം:1954-ൽ ജനിച്ചവർ വർഗ്ഗം:മലയാളചലച്ചിത്രപിന്നണിഗായകർ
നാഗ്പൂർ ഓറഞ്ച്
കാലാവസ്ഥ കൃത്യമായൽ വിളവെടുപ്പ്‌ കൂടും. രണ്ട്‌ സീസണുകളിലായാണു ഓറഞ്ച്‌ വിളവെടുപ്പ്‌ നടക്കുന്നത്‌. ഓഗസ്റ്റ്‌ മുതൽ ജനുവരി വരെ ഓറഞ്ചിന്റെ ആദ്യ സീസണാണ്. ഫെബ്രുവരി പകുതി മുതലാണ് രണ്ടാം ഘട്ടം ആരംഭിക്കുന്നത്‌.
ഇന്നുപല പ്രമുഖ വിപണികളിലും നാഗ്‌പൂർ ഓറഞ്ച്‌ ആണു മുന്നിട്ടുനിക്കുന്നതും. ഒരു പ്രത്യേക വ്യാവസായിക ഉൽപ്പന്നത്തിന്റെ, അതിന്റെ ദേശപരമായ സവിശേഷതകളാലോ, ഭൂമിശാസ്ത്രപരമായ സവിശേഷതകളാലോ, പരമ്പരാഗതമായ മേന്മയാലോ ലഭ്യമാകുന്ന പദവിക്കാണു ഭൂപ്രദേശസൂചകം അല്ലെങ്കിൽ ഭൂശാസ്ത്രസൂചകോൽപ്പന്നങ്ങൾ എന്നു പറയുന്നത്‌. മികച്ച ഗുണനിലവാരവും തനിമയുമുള്ള ഉൽപ്പന്നങ്ങൾക്കുമാണ് പ്രദേശത്തിന്റെ പേരിൽ ഇത്തരം അംഗീകാരം നൽകുന്നത്‌. ഈ ഇനത്തിൽ അംഗീകാരം ലഭ്യമായ ഫലസസ്യമാണു നാഗ്‌പൂർ ഓറഞ്ച്‌. 2014 ഏപ്രിലോടെയാണു നാഗ്‌പൂർ ഓറഞ്ചിന് ഭൂസൂചികാപദവി ലഭിച്ചത്‌.
അവലംബം
വർഗ്ഗം:മഹാരാഷ്ട്രയിലെ ഭൂപ്രദേശസൂചികകൾ
സസാൻ ദ്വീപ്
സസാൻ ദ്വീപ് അൽബേനിയയിലെ ഒരു ചെറു ദ്വീപ് ആണ്. 5.7 ചതുരശ്ര കിലോമീറ്റർ (2.2 ചതുരശ്ര മൈൽ) ആണ് അതിന്റെ വലിപ്പം. ഇവിടെ സൈനിക കേന്ദ്രമല്ലാതെ പൊതുജനങ്ങൾ താമസിക്കുന്നില്ല. ഇറ്റലിയിൽനിന്നും ഈ ദ്വീപ് കാണാൻ പ്രയാസമില്ല. Karaburun-Sazan National Marine Park ഇതിന്റെ പകുതിയിൽക്കൂടുതൽ പ്രദേശം ചേർന്നതാണ്. 2015 ജൂലൈയിൽ ഈ ദ്വീപ് പൊതുജനങ്ങൾക്കായി തുറന്നുകൊടുക്കപ്പെട്ടു.
ചരിത്രം
പഴയ കാലത്ത് ഈ ദ്വീപ് സസോൺ എന്നാണ് അറിയപ്പെട്ടത്. 215 ബി. സി. ഇയിൽ പോലിബിയസ് ഈ ദ്വീപിനെ സൈനികനടപടിയുടെ ഭാഗമായ സ്ഥലമായി ഇതിനെ വിവരിക്കുന്നുണ്ട്. റോമൻ ബൈസാന്റൈൻ സാമ്രാജയത്തിന്റെ ഭാഗമായിരുന്നു. പതിനാലാം നൂറ്റാണ്ടിൽ അൽബേനിയൻ പ്രഭുക്കൾ ഇതു കൈക്കലാക്കി. ചിലസമയം വെനീസിന്റെ ഭാഗമായി. ഓട്ടോമാൻ തുർക്കികൾ 1400ൽ ഇതു പിടിച്ചെടുത്തു. 1696ൽ വെനീഷ്യക്കാർ ഇതു കൈക്കലാക്കി.
1864ൽ ഇത് ഗ്രീസിനോട് ചേർത്തു. പക്ഷെ ഇതു പിടിച്ചെടുക്കപ്പെട്ടില്ല. 1912ലെ ബാൾക്കൻ യുദ്ധത്തിൽ ഇറ്റലി ഇതിൽ അവകാശമുന്നയിച്ച് ഈ ദ്വീപിൽ സൈന്യത്തെ ഇറക്കി. രണ്ടാം ബാൾക്കൻ യുദ്ധത്തിൽ ഇറ്റലിയും ഓസ്ട്രിയ-ഹംഗറിയും ആധുനിക അൽബേനിയയുടെ തെക്ക ഭാഗത്തുനിന്നും നിന്നും ഒഴിയാൻ ഗ്രീസിനെ നിർബന്ധിച്ചു. ഈ ദ്വീപിന്റെ പ്രാധാന്യമില്ലയമയും ഇറ്റലിയുമായുള്ള യുദ്ധത്തിൽ താത്പര്യമില്ലായ്മയും മൂലം ഗ്രീസ് ഈ ദ്വീപ് ഉപേക്ഷിച്ചുപോയി.
1914 ഒക്ടോബർ 30 ഇറ്റലി ഈ ദ്വീപ് കൈക്കലാക്കി. ഒരു സൈനികകേന്ദ്രം സ്ഥാപിച്ചു. 1920ൽ അൽബേനിയ ഇറ്റലിയുമായുള്ള സന്ധിയുടെ ഫലമായി ഈ ദ്വീപിനെ ഇറ്റലിയുമായിച്ചേർത്തു. 1920 മുതൽ രണ്ടാം ലോകമഹായുദ്ധം വരെ ഈ ദ്വീപ് ഇറ്റലിയുടെ ഭാഗമായി തുടർന്നു. ഇറ്റാലിയൻ പ്രവിശ്യയായ സാറയുറ്റെ ഭാഗമായ ലാഗോസ്തയുടെ ഭാഗമായി. ഈ സമയം ഇറ്റലി ഇവിടെയൊരു ലൈറ്റ് ഹൗസ് സും സൈനികകോട്ടയും സ്ഥാപിച്ചു. അപൂലിയ എന്ന സ്ഥലത്തുനിന്നുമുള്ള കുറച്ചു മീൻപിടിത്തക്കാരെ ഇവിടെക്കൊണ്ടുവന്നു താമസിപ്പിക്കുകയും ചെയ്തു. 1047 ഫെബ്രുവരി 10നു ഇറ്റലിയുമായുള്ള സമാധാന ഉടമ്പടി പ്രകാരം അൽബേനിയയിലേയ്ക്ക് ചേർക്കുകയാണുണ്ടായത്.
ശീതയുദ്ധസമയത്ത്, അൽബേനിയ സോവിയറ്റ് യൂണിയനെ കൂടുതലാായി ആശ്രയിച്ചു. ആ സമയത്ത് സോവിയറ്റുകൾ ഈ ദ്വീപിൽ ഒരു അന്തർവാഹിനികപ്പൽതുറമുഖം സ്ഥാപിച്ചു. അതുപോലെ രാസായുധ ജൈവായുധ പ്ലാന്റ് സ്ഥാപിച്ചു.
ഇപ്പോൾ ആൾതാമസമില്ലാത്ത ഇവിടെ ഇറ്റലിയും അൽബേനിയയും സംയുക്തമായി ഒരു ചെറിയ നാവിക ആസ്ഥാനം സ്ഥാപിച്ചിട്ടുണ്ട്. 2010ൽ ഈ ദ്വീപിന്റെ ചുറ്റുപാടുമുള്ള പ്രദേശങ്ങൾ ഒരു ദേശീയോദ്യാനമായി സംരക്ഷിച്ചുവരുന്നുണ്ട്.
ഭൂമിശാസ്ത്രം
സസാൻ ദ്വീപ് അൽബേനിയയിലെ ഒരു വലിയ ദ്വീപ് ആണ്. അഡ്രിയാറ്റിക് കടലിനും ഇയോണിയൻ കടലിനും ഇടയിലെ ഒരു തന്ത്രപ്രധാനമായ സ്ഥാനത്താണ് ഇതു കിടക്കുന്നത്. The island has a length of 4.8 km (3.0 mi) and a width of 2.7 km (1.7 mi), with a surface area of 5.7 km2 (2.2 sq mi). സമുദ്രനിരപ്പിൽനിന്ന്, 337 മീറ്റർ വരെ ഉയരമുണ്ട്.
ജന്തുജാലം
ഇവിടെ 7 സ്പീഷീസിലുള്ള ഉഭയജീവികളെ കാണാൻ കഴിയും. അതിൽ 3 എണ്ണം വളരെ അപൂർവ്വ ഇനത്തില്പ്പെട്ടതാണ്. 15 സ്പീഷീസിൽപ്പെട്ട ഉരഗങ്ങളും ഇവിടെയുണ്ട്. ഇതിൽ 13 എണ്ണവും മറ്റെങ്ങുമില്ലാത്തവയാണ്.
മെൻഡസ് ഡി ലിയോൺ
ഒരു ഡച്ച് ഭിഷഗ്വരനായിരുന്നു മൗറീസ് ആർതർ മെൻഡസ് ഡി ലിയോൺ (4 ജൂലൈ 1856, ബ്രൂഗസ് - 16 ഡിസംബർ 1924, ആംസ്റ്റർഡാം) ഭാഗികമായി അദ്ദേഹത്തിന്റെ ശസ്ത്രക്രിയാ വൈദഗ്ധ്യം കാരണം, മാത്രമല്ല ഗൈനക്കോളജിക്കൽ, സൈക്കോളജിക്കൽ പ്രശ്നങ്ങൾ തമ്മിലുള്ള ഇടപെടലിനെക്കുറിച്ചുള്ള അദ്ദേഹത്തിന്റെ പഠനം മൂലവും നെതർലൻഡ്‌സിലെ ഗൈനക്കോളജിയുടെ സ്ഥാപക പിതാക്കന്മാരിൽ ഒരാളായി അദ്ദേഹത്തെ കണക്കാക്കപ്പെടുന്നു.
മെൻഡസ് ഡി ലിയോൺ, ഐസക് മെൻഡസ് ഡി ലിയോൺ (1808-1856), ആനിലി എഫ്. ഫിലിപ്സ് എന്നിവരുടെ മകനും ആംസ്റ്റർഡാം സിറ്റി കൗൺസിൽ അംഗമായ ജേക്കബ് എബ്രഹാം മെൻഡസ് ഡി ലിയോണിന്റെ (1784-1842) ചെറുമകനുമായിരുന്നു. അദ്ദേഹത്തിന്റെ പിതാവ് എബ്രഹാം ജേക്കബ് മെൻഡസ് ഡി ലിയോൺ (1764-1818) ), ആംസ്റ്റർഡാം സിറ്റി കൗൺസിൽ അംഗം കൂടിയായിരുന്നു. പത്താം വയസ്സ് വരെ അദ്ദേഹം തന്റെ മാതൃരാജ്യമായ ഇംഗ്ലണ്ടിൽ വളർന്നു. അതിനുശേഷം കുടുംബം ആംസ്റ്റർഡാമിലേക്ക് മാറി. ആംസ്റ്റർഡാം സർവകലാശാലയിൽ മെഡിസിൻ പഠിച്ച അദ്ദേഹം 1881-ൽ ഹൈഡൽബർഗ് സർവകലാശാലയിൽ നിന്ന് പിഎച്ച്ഡി നേടി. 1882-ൽ അദ്ദേഹം തന്റെ അകന്ന ബന്ധുവായ അന്ന മത്തിൽഡെ ടെയ്‌സീറ ഡി മാറ്റോസിനെ (1862-1937) വിവാഹം കഴിച്ചു.
വേൾഡ് ഫെഡറേഷൻ ഓഫ് ഹീമോഫീലിയ
ഹീമോഫീലിയ മറ്റ് ജനിതകപരമായ രക്തസ്രാവം എന്നിവയുള്ള ആളുകളുടെ ജീവിതം മെച്ചപ്പെടുത്തുന്നതിനായി സമർപ്പിച്ചിരിക്കുന്ന ഒരു അന്താരാഷ്ട്ര ലാഭരഹിത സംഘടനയാണ് വേൾഡ് ഫെഡറേഷൻ ഓഫ് ഹീമോഫീലിയ (ഡബ്ല്യുഎഫ്എച്ച്). ഇത് ഹീമോഫിലിയാക്കുകളുടെ മെച്ചപ്പെട്ട വൈദ്യചികിത്സയ്ക്കായി പ്രവർത്തിക്കുന്നു. രക്തസ്രാവ വൈകല്യമുള്ള ലോകത്തിലെ 75% ആളുകൾക്കും ഇക്കാര്യങ്ങളിലുള്ള അജ്ഞതമൂലം കൃത്യമായ പരിചരണം ലഭിക്കുന്നില്ല.
1963 ൽ ഫ്രാങ്ക് ഷ്നാബെൽ സ്ഥാപിച്ച വേൾഡ് ഫെഡറേഷൻ ഓഫ് ഹീമോഫീലിയയുടെ ആസ്ഥാനം കാനഡയിലെ മോൺ‌ട്രിയാലിലാണ്. 113 രാജ്യങ്ങളിൽ അംഗ സംഘടനകളും ലോകാരോഗ്യ സംഘടനയുടെ അംഗീകാരവും ഇതിനുണ്ട്. നിലവിലെ പ്രസിഡന്റ് അലൈൻ വെയിൽ ആണ്.
ലോക ഹീമോഫീലിയ ദിനം
ഡബ്ല്യു.എഫ്.എച്ച്. എല്ലാ വർഷവും ഏപ്രിൽ 17 ലോക ഹീമോഫീലിയ ദിനം ആയി ആചരിക്കുന്നു. ഹീമോഫീലിയയ്ക്കും മറ്റ് രക്തസ്രാവ വൈകല്യങ്ങൾക്കും ഇത് ഒരു അവബോധ ദിനമാണ്.ഇത് ഫണ്ട് സ്വരൂപിക്കുന്നതിനും ഡബ്ല്യുഎഫ്എച്ചിനായി സന്നദ്ധപ്രവർത്തകരെ ആകർഷിക്കുന്നതിനും സഹായിക്കുന്നു. 1989 ലാണ് ഇത് ആരംഭിച്ചത്; ഫ്രാങ്ക് ഷ്‌നാബലിന്റെ ജന്മദിനത്തോടനുബന്ധിച്ച് ഏപ്രിൽ 17 തിരഞ്ഞെടുത്തു.
പുറംകണ്ണികൾ
വർഗ്ഗം:അന്താരാഷ്ട്ര മെഡിക്കൽ, ആരോഗ്യ സംഘടനകൾ വർഗ്ഗം:Pages with unreviewed translations
പള്ളാത്തുരുത്തി പാലം
ആലപ്പുഴ ജില്ലയിലെ പള്ളാത്തുരുത്തിയിൽ പമ്പാനദിക്കു കുറുകെ നിർമ്മിച്ചിരിക്കുന്ന പാലമാണു  പള്ളാത്തുരുത്തി പാലം. 1986ലാണ് നിർമ്മാണം പൂർത്തിയായത്. ആലപ്പുഴ- ചങ്ങനാശേരി റോഡിനു (സ്റ്റേറ്റു ഹൈവേ 11)കുറുകെ നിർമ്മിച്ചിരിക്കുന്ന പള്ളാത്തുരുത്തി പാലം ഈ പാതയിലെ മൂന്ന് പ്രധാന പാലങ്ങളിലൊന്നാണ്. അമ്പലപ്പുഴ - കുട്ടനാട് നിയമസഭാമണ്ഡലങ്ങളുടെയും ആലപ്പുഴ മാവേലിക്കര ലോക്‌സഭാ മണ്ഡലങ്ങളുടെയും അമ്പലപ്പുഴ - കുട്ടനാട് താലൂക്കുകളുടെയും അതിർത്തി കൂടിയാണ് പള്ളാത്തുരുത്തി പാലം. ഏഴു സ്പാനുകൾ 6 തൂണുകളിൽ നിർത്തിയാണ് ഈ കോൺക്രീറ്റു പാലം നിർമ്മിച്ചിരിക്കുന്നത്. യാത്രാബോട്ടുകൾക്കും വിനോദസഞ്ചാരനൗകകൾക്കും കടന്നുപോകാവുന്ന രീതിയിൽ ഉയരത്തിലാണിതിന്റെ നിർമ്മാണം.
അവലംബം
വർഗ്ഗം:ആലപ്പുഴ ജില്ലയിലെ പാലങ്ങൾ വർഗ്ഗം:കേരളത്തിലെ പാലങ്ങൾ
ഒലിയേസീ
ഒലിവും മുല്ലയും ഉൾപ്പെടുന്ന സസ്യകുടുംബമാണ് ഒലിയേസീ (Oleaceae). 24 ജനുസുകളിലായി 615 സ്പീഷിസുകൾ ഉള്ള ഈ കുടുംബത്തിലെ മിക്ക അംഗങ്ങളും കാട്ടുപ്രദേശങ്ങളിൽ കാണുന്ന മരങ്ങൾ ആണ്. മുല്ലയാണ് പ്രധാന കുറ്റിച്ചെടി. ഈ സസ്യകുടുംബത്തിലെ അംഗങ്ങളെ ആർട്ടിക്കിലൊഴികെ ലോകത്തെല്ലായിടത്തും കണ്ടുവരുന്നു. ഏറ്റവും സാമ്പത്തികപ്രാധാന്യമുള്ള ഒലിവിൽ നിന്നാണ് ഈ പേർ കുടുംബത്തിനു ലഭിച്ചത്. മിക്കവാറും വെള്ളനിറത്തിലുള്ള പൂക്കൾ ഉണ്ടാകുന്ന ചെടികൾ അവയുടെ സൗന്ദര്യത്തിനും സൗരഭ്യത്തിനുമായി നട്ടുവളർത്തുന്നു.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:ഒലിയേസീ
പുഷ്പവനേശ്വരർ ക്ഷേത്രം
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ശിവഗംഗ ജില്ലയിൽ സ്ഥിതി ചെയ്യുന്ന തിരുപ്പൂവനം ഗ്രാമത്തിൽ ഹിന്ദു ദേവനായ ശിവപ്രതിഷ്ഠയുള്ള ഒരു ക്ഷേത്രമാണ് പുഷ്പവനേശ്വരർ ക്ഷേത്രം (പൂവനനന്തർ ക്ഷേത്രം അഥവാ തിരുപ്പൂവനം ക്ഷേത്രം എന്നും അറിയപ്പെടുന്നു) ദ്രാവിഡ വാസ്തുവിദ്യാരീതിയിൽ നിർമ്മിച്ച ഈ ക്ഷേത്രം ഏഴാം നൂറ്റാണ്ടിൽ ചോളസാമ്രാജ്യകാലത്ത് പണികഴിപ്പിച്ചതാണന്നാണ് വിശ്വാസം. പുഷ്പവനേശ്വരർ എന്ന പേരിൽ ശിവനെയും ശിവപത്നി പാർവ്വതീദേവിയെ സൗന്ദര്യനായകി എന്ന പേരിലും ആരാധിക്കുന്നു.
ഐതിഹ്യം
ഹിന്ദു ഐതിഹ്യം അനുസരിച്ച്, ശിവൻറെ തിരുവിളയാടൽ ദൈവിക നാടകങ്ങൾ അവതരിപ്പിച്ച 64 സ്ഥലങ്ങളിൽ ഒന്നാണ് ഇത്. ശിവൻറെ ഏറ്റവും വലിയ ഭക്തയായ പൊന്നാനിയൽ എന്നൊരു നർത്തകിയുണ്ടായിരുന്നു. അവരുടെ ജീവിതത്തിലെ ഏക ലക്ഷ്യം സ്വർണ്ണത്തിൽ ഒരു ശിവ വിഗ്രഹം നിർമ്മിക്കുക എന്നതായിരുന്നു. ഈ ആഗ്രഹം സാധിക്കാനുള്ള ധനം അവരുടെ പക്കലുണ്ടായിരുന്നില്ല. അവരുടെ ഭക്തിയിൽ പ്രസാദിച്ച ഭഗവാൻ ശിവൻ സ്വർണ്ണ വിഗ്രഹത്തെ ഉണ്ടാക്കാൻ ഇരുമ്പ്, വെങ്കലം, അലുമിനിയം എന്നിവ രൂപാന്തരപ്പെടുത്താൻ കഴിയുന്ന ഒരു ലോഹ സംസ്‌കരണവിദഗ്‌ദ്ധൻ രസാവതി ആയി പ്രത്യക്ഷപ്പെട്ടു. വിഗ്രഹത്തിന്റെ മനോഹാരിതയുടെ മൂർധന്യത്താൽ പൊന്നാനിയൽ വിഗ്രഹത്തിന്റെ കവിളിൽ നുള്ളി. ഇത് വിഗ്രഹത്തിൽ കാണപ്പെടുന്ന അടയാളമായി വിശ്വസിക്കപ്പെടുന്നു. ക്ഷേത്രത്തിലെ ശിവലിംഗം സ്വയംഭൂവായിരുന്നെന്നും വിശ്വസിക്കപ്പെടുന്നു. സൂര്യ, ധർമ്മരാജൻ, നള, ചന്ദ്ര, തിരാസനൻ, ബ്രഹ്മ, വിഷ്ണു എന്നിവരെയും ഇവിടെ ആരാധിക്കുന്നു. പരിജാത വൃക്ഷത്തിന് കീഴിൽ ശിവൻ പ്രത്യക്ഷപ്പെട്ടതിനാൽ പുഷ്പവനേശ്വരർ എന്നറിയപ്പെടാൻ തുടങ്ങി.
പുറം കണ്ണികൾ
വർഗ്ഗം:പാടൽ പെട്ര സ്ഥലം വർഗ്ഗം:ശിവക്ഷേത്രങ്ങൾ
മാൻ വിത്ത് എ മൂവിക്യാമറ (ചലച്ചിത്രം)
റഷ്യൻ ഡോക്യുമെന്ററി,ന്യൂസ് റീൽ നിർമ്മാതാവുംചലച്ചിത്ര സൈദ്ധാന്തികനുമായിരുന്ന ഡേവിഡ് അബ് ലേവിച്ച് കൗഫ് മാൻ എന്ന സീഗാ വെർതോവ് സംവിധാനം ചെയ്ത് 1929 ൽ പുറത്തിറങ്ങിയ നിശ്ശബ്ദ ഡോക്യുമെന്ററി ചിത്രമാണ് മാൻ വിത്ത് എ മൂവിക്യാമറ. ഈ ചിത്രത്തിൽ അഭിനേതാക്കളോ പ്രത്യേകമായി ഒരു ഇതിവൃത്തമോ ഇല്ല. വെർതോവിന്റെ പത്നി എലിസാവേറ്റ സ്വിലോവയാണ് ഈ ചിത്രത്തിന്റെ  എഡിറ്റിങ്ങ് ജോലികൾ നിർവ്വഹിച്ചത്. സൈറ്റ് ആൻഡ് സൗണ്ട് എന്ന സംഘടന 2012 ൽ നടത്തിയ വോട്ടെടുപ്പിൽ വെർത്തോവിന്റെ ചലച്ചിത്രസൃഷ്ടിയായ " മാൻ വിത്ത് എ മൂവിക്യാമറയെ (1929) ഇതുവരെയുള്ള ഏറ്റവും മികച്ച ചലച്ചിത്രങ്ങളിൽ എട്ടാമത്തേതായി തിരഞ്ഞെടുത്തിരുന്നു.
പുറംകണ്ണികൾ
വർഗ്ഗം:റഷ്യൻ ചലച്ചിത്രം
ജോർജ് ജോസഫ് മുണ്ടക്കൽ
1980-1984, 1984-1989 ലോക്സഭകളിൽ അംഗമായിരുന്ന എറണാകുളം ജില്ലയിൽ നിന്നുള്ള കേരള കോൺഗ്രസ് നേതാവായിരുന്നു ജോർജ് ജോസഫ് മുണ്ടക്കൽ (1931-1999)
ജീവിത രേഖ
എറണാകുളം ജില്ലയിലെ കോതമംഗലത്ത് ജോസഫിൻ്റെ മകനായി 1931 ജനുവരി 29ന് ജനിച്ചു. തൃച്ചി, സെൻ്റ് ജോസഫ് കോളേജ് മദ്രാസ്, ലയോള കോളേജ് എന്നിവിടങ്ങളിൽ നിന്ന് വിദ്യാഭ്യാസം വഴി ബിരുദം നേടി. സ്വാതന്ത്ര്യ സമര സേനാനിയും ഒരു പ്ലാൻററും, എസ്റ്റേറ്റ് മുതലാളിയായിരുന്നു. കോൺഗ്രസ് പാർട്ടിയിൽ അംഗമായിരുന്ന ജോർജ് 1964-ൽ കേരള കോൺഗ്രസ് രൂപീകരിച്ചപ്പോൾ പാർട്ടിയിൽ ചേർന്നു. 1965-1967 വർഷങ്ങളിൽ കോതമംഗലം പഞ്ചായത്ത് പ്രസിഡൻറ്, 1978-1979 ൽ കെ.ടി.ഡി.സി. ചെയർമാൻ, ലയൺസ് ക്ലബ് പ്രസിഡൻറ് എന്നീ നിലകളിൽ പ്രവർത്തിച്ചു. 1980, 1984 ലോക്സഭ തിരഞ്ഞെടുപ്പുകളിൽ മൂവാറ്റുപുഴയിൽ നിന്ന് ലോക്സഭാംഗമായി തിരഞ്ഞെടുക്കപ്പെട്ടു. 1999 മാർച്ച് 2ന് അന്തരിച്ചു.
അവലംബം
വർഗ്ഗം:കേരള കോൺഗ്രസ് പ്രവർത്തകർ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ
വരലക്ഷ്മി ശരത്കുമാർ
ചലച്ചിത്ര ജീവിതം
2008 - ൽ വരലക്ഷ്മി, വിഘ്നേഷ് ശിവൻ സംവിധാനം ചെയ്യുന്ന പ്രണയ ചലച്ചിത്രമായ പോടാ പോടീയിൽ അഭിനയിക്കുന്നതിനായി കരാറൊപ്പിടുകയുണ്ടായി. ചിത്രത്തിൽ വരലക്ഷ്മി അവതരിപ്പിച്ച ലണ്ടനിൽ പ്രവർത്തിക്കുന്ന നർത്തകിയുടെ കഥാപാത്രത്തിന്റെ സ്വഭാവങ്ങളാണ് ആ വേഷം ചെയ്യാൻ പ്രേരണയായതെന്ന് പിന്നീട് പറഞ്ഞിരുന്നു. ഏതാണ്ട് നാലു വർഷക്കാലം ഈ ചിത്രത്തിന്റെ നിർമ്മാണ പ്രവർത്തനങ്ങൾ നീണ്ടുനിന്നു. ഒടുവിൽ 2012 - ലാണ് പോടാ പോടീ പുറത്തിറങ്ങിയത്. ചിത്രത്തിൽ സിലമ്പരസനോടൊപ്പം കേന്ദ്ര കഥാപാത്രത്തെ അവതരിപ്പിച്ച വരലക്ഷ്മിയുടെ അഭിനയം വിമർശകരിൽ നിന്ന് അനുകൂലമായ അഭിപ്രായങ്ങൾ സ്വന്തമാക്കി. ചലച്ചിത്ര വിമർശന വെബ്സൈറ്റായ Rediff.com "scene stealer" എന്നും "she comes across as a genuine, warm person, able and willing to accept those around her for themselves, and rattles off her dialogues with such spontaneity and charm that she wins you over right away" എന്നുമായിരുന്നു ഈ ചലച്ചിത്രത്തിലെ വരലക്ഷ്മിയുടെ അഭിനയത്തെക്കുറിച്ച് അഭിപ്രായപ്പെട്ടത്. കൂടാതെ മറ്റൊരു വെബ്‌സൈറ്റായ Sify.com, "is the big surprise here as she makes a promising debut and brings alive her character with not just those smart lines, but with the kind of confidence and candour" എന്നും പറയുകയുണ്ടായി. വാണിജ്യപരമായി ശരാശരി വിജയം നേടിയ ഈ ചലച്ചിത്രം മൾട്ടിപ്ലക്സ് തിയേറ്ററുകളിൽ മികച്ച രീതിയിൽ പ്രദർശനവിജയം കരസ്ഥമാക്കുകയും ചെയ്തിരുന്നു. പോടാ പോടീ പുറത്തിറങ്ങിയ ശേഷം സുന്ദർ. സി സംവിധാനം ചെയ്ത മദ ഗജ രാജ എന്ന ചലച്ചിത്രത്തിൽ വിശാലിനോടൊപ്പം അഭിനയിച്ചിരുന്നുവെങ്കിലും സാമ്പത്തിക പ്രശ്നങ്ങളാൽ ഈ ചിത്രം പിന്നീട് പുറത്തിറങ്ങിയില്ല.
വരലക്ഷ്മി അഭിനയിച്ച് രണ്ടാമത്ത് പുറത്തിറങ്ങിയത് 2014 - ൽ മാണിക്യ എന്ന കന്നട ചലച്ചിത്രമായിരുന്നു. കന്നട ചലച്ചിത്രനടൻ സുദീപ് കേന്ദ്ര കഥാപാത്രത്തെ അവതരിപ്പിച്ച ഈ ചിത്രം ആ വർഷത്തെ ഏറ്റവും കൂടുതൽ കളക്ഷൻ നേടിയ കന്നട ചിത്രങ്ങളിലൊന്നായി മാറിയിരുന്നു. 2014 - ൽ തന്നെ ബാല സംവിധാനം ചെയ്യുന്ന താരൈ തപ്പട്ടൈ എന്ന ചലച്ചിത്രത്തിൽ വരലക്ഷ്മി അഭിനയിക്കാൻ ആരംഭിച്ചിരുന്നു. ഈ ചിത്രത്തിൽ ഒരു കരകാട്ടം നർത്തകിയുടെ വേഷം അവതരിപ്പിക്കുന്നതിനു വേണ്ടി ഏതാണ്ട് പത്ത് കിലോഗ്രാം ഭാരം വരലക്ഷ്മി കുറയ്ക്കുകയുണ്ടായി.
പുറം കണ്ണികൾ
വർഗ്ഗം:മലയാളചലച്ചിത്ര അഭിനേതാക്കൾ വർഗ്ഗം:തമിഴ്‌ചലച്ചിത്രനടിമാർ
ലഡാക്ക് സ്കൗട്സ്
ഹിമക്കരടികൾ എന്നും മഞ്ഞിലെ പോരാളികൾ എന്നും വിശേഷിപ്പിയ്ക്കപ്പെടുന്ന ഭാരതീയ കരസേനയിലെ ഒരു സായുധവിഭാഗമാണ് ലഡാക്ക് സ്കൗട്സ് .തണുത്തുറഞ്ഞ പർവ്വതമേഖലകളിലെ ദുഷ്കരമായ സൈനിക ദൗത്യങ്ങൾക്കാണ് ഇവരെ സാധാരണ വിന്യസിയ്ക്കുന്നത്. ഇത്തരം ഉയർന്ന പ്രദേശങ്ങളിൽ പോരാടുന്നതിനു ഇവർക്ക് പ്രത്യേക പ്രാഗല്ഭ്യവുമുണ്ട്. 2000 ൽ ആണ് ഇവരെ കരസേനയിലേയ്ക്ക് നിയോഗിയ്ക്കപ്പെടുന്നത്. ലഡാക്ക്, തിബത്തൻ മേഖലയിൽ നിന്നുള്ളവരാണ് പ്രധാനമായും ഇതിലെ സൈനികർ. ഇതുവരെ 300 ളം ധീരതയ്ക്കുള്ള പതക്കങ്ങളും ഒരു അശോകചക്രവും, 10 മഹാവീര ചക്രങ്ങളും,2 കീർത്തിചക്രങ്ങളും ഇതിലെ സൈനികർക്കായി സമർപ്പിയ്ക്കപ്പെട്ടിട്ടുണ്ട്.
എലൈസ് കാവുഡ്
ഒരു ദക്ഷിണാഫ്രിക്കൻ അഭിനേത്രിയായിരുന്നു എലീസ് കാവുഡ് (28 ജൂൺ 1952 - 18 ജൂലൈ 2020). അവരുടെ ഏറ്റവും പ്രശസ്തമായ ടിവി വേഷം ഒരുപക്ഷേ വെർസ്‌പീൽഡെ ലെന്റിലെ (1984) പോപ്പ്, വെള്ളിത്തിരയിൽ മാരിയസ് വെയേഴ്‌സ്, പീറ്റർ സെപുമ എന്നിവർക്കൊപ്പം ടാക്സി ടു സോവെറ്റോയിലെ ധനികയായ ആഫ്രിക്കൻ വനിതയായും Die wonderwerker (2012), Lien se lankstaanskoene (2012) തുടങ്ങിയ സിനിമകളിലും അവർ അഭിനയിച്ചിട്ടുണ്ട്.
ജീവിതവും കരിയറും
1952-ൽ ജനിച്ച എലീസ് കാവുഡ് ബ്ലൂംഫോണ്ടൈനിലെ ഹോർസ്‌കൂൾ സെൻട്രാലിൽ മെട്രിക്കുലേഷൻ നേടി. തുടർന്ന് ഫ്രീ സ്റ്റേറ്റ് യൂണിവേഴ്സിറ്റിയിൽ നാടകം പഠിച്ചു. 1974-ൽ അന്നത്തെ സുകോവ്സിനൊപ്പം അവർ തന്റെ കരിയർ ആരംഭിച്ചു. പോൾ സില്ലറുടെ ദി എഫക്റ്റ് ഓഫ് ഗാമാ റേസ് (സംവിധാനം ചെയ്തത് ഏണസ്റ്റ് എലോഫ്), ബെർട്ടോൾട്ട് ബ്രെഹ്റ്റിന്റെ ദി ഗുഡ് മാൻ ഓഫ് സെറ്റ്‌സുവാൻ (സംവിധാനം ചെയ്തത് വില്യം ഈഗൻ) എന്നിവയിൽ അഭിനയിച്ചു. സ്കൂൾ, ലൈബ്രറി പ്രോഗ്രാമുകളിലും അവർ അവതരിപ്പിച്ചിട്ടുണ്ട്.
പിന്നീട് ട്രക്കിൽ ജോലി ചെയ്യുകയും പിന്നീട് ഫ്രീലാൻസ് നടിയായി മാറുകയും ചെയ്തു. സ്റ്റേജിൽ, സ്റ്റീഫൻ ഗ്രേയുടെ സ്‌ക്രീനർ - എ വൺ വുമൺ പ്ലേ (ലൂസിലി ഗിൽവാൾഡ് സംവിധാനം ചെയ്തത്), ജോഹന്നാസ്ബർഗിലെ മാർക്കറ്റ് തിയേറ്ററിലെ അത്തോൾ ഫുഗാർഡിന്റെ റോഡ് ടു മെക്കയുടെ ആദ്യ നിർമ്മാണത്തിലെ എൽസയായും ടെന്നസി വില്യംസിന്റെ ദി ട്രാംസ് നെയിം: ഡിസയർ ൽ സ്റ്റെല്ലയായും അവർ കൂടുതൽ അറിയപ്പെടുന്നു. (വിവർത്തനം ചെയ്തത് ലൂക്കാസ് മലൻ, സംവിധാനം ചെയ്തത് ബോബി ഹെനി).
സ്വകാര്യ ജീവിതം
1982-ൽ നടൻ വിൽസൺ ഡൺസ്റ്ററിനെ കാവുഡ് വിവാഹം കഴിച്ചു. അദ്ദേഹത്തോടൊപ്പം പോൾ സ്ലാബോലെപ്സിയുടെ ദി ആർട്ട് ഓഫ് ചാർഫ് ആൻഡ് ഡിന്നർ ഫോർ വണ്ണിൽ അഭിനയിച്ചു. അവരുടെ സഹോദരൻ ബ്രോംലി ഒരു ചലച്ചിത്ര-ടെലിവിഷൻ സംവിധായകനാണ്. അവരുടെ മകൾ ജെന്ന ഡൺസ്റ്ററും ഒരു അഭിനേത്രിയാണ്.
എലീസ് കാവുഡ് ഡൺസ്റ്റർ 2020 ജൂലൈ 18-ന് 68-ആം വയസ്സിൽ അന്തരിച്ചു. അവരുടെ മരണകാരണം ശ്വാസകോശ അർബുദമായിരുന്നു. അത് 2019 സെപ്റ്റംബറിൽ കണ്ടെത്തി.
പുറംകണ്ണികൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ വർഗ്ഗം:2020-ൽ മരിച്ചവർ വർഗ്ഗം:1952-ൽ ജനിച്ചവർ
കൽക്കരി വ്യവസായത്തിന്റെ പരിസ്ഥിതി ആഘാതം
കൽക്കരി വ്യവസായത്തിന്റെ പരിസ്ഥിതി ആഘാതത്തിൽ കൽക്കരി ഖനനം, വേർതിരിക്കുന്ന പ്രവർത്തനങ്ങൾ, കൽക്കരി ഉൽപ്പന്നങ്ങളുടെ ഉപയോഗം തുടങ്ങിയവ മൂലമുള്ള ഭൂമിയുടെ ഉപയോഗം, മാലിന്യസംസ്ക്കരണം, ജല-വായു മലിനീകരണങ്ങൾ എന്നിവ ഉൾപ്പെടുന്നു. അന്തരീക്ഷ മലിനീകരണത്തിനു പുറമേ, കൽക്കരി കത്തുന്നതിനോടൊപ്പം ഫ്ലൈ ആഷ്, ബോട്ടം ആഷ്, പുകക്കുഴലുകൾ വഴി പുറംതള്ളുന്ന സൾഫറിന്റെ ഓക്സൈഡുകൾ അടങ്ങിയ വാതകങ്ങളിൽ നിന്നും നീക്കം ചെയ്യുന്ന മാലിന്യങ്ങൾ ഉൾപ്പെടെയുള്ള  ലക്ഷക്കണക്കിന് ടൺ ഖരമാലിന്യവസ്തുക്കളാണ് വർഷംതോറും ഉൽപ്പാദിപ്പിക്കപ്പെടുന്നത്. ഇവയിൽ മെർക്കുറി, യുറേനിയം, തോറിയം, ആർസനിക്ക്, മറ്റ് ഘനലോഹങ്ങൾ എന്നിവ അടങ്ങിയിരിക്കുന്നു.
അരികാര
അരികാര (ഇംഗ്ലീഷ് ഉച്ചാരണം: /əˈrɪkərə/), അമേരിക്കൻ ഐക്യനാടുകളിലെ വടക്കൻ ഡെക്കോട്ടയിലുള്ള ഒരു വിഭാഗം അമേരിന്ത്യൻ വർഗ്ഗക്കാരാണ്. ഈ വർഗ്ഗക്കാർ, സാഹ്നീഷ്, അരികാരീ, റീ (Sahnish,,  Arikaree or Ree) എന്നീ പേരുകളിലും അറിയപ്പെടുന്നു. ഇന്ന് ഈ വർഗ്ഗം മാൻഡൻ, ഹിതാറ്റ്സ വർഗ്ഗങ്ങളുമായി സംയാജിച്ച് നിയമസാധുത്വം നൽകപ്പെട്ട വർഗ്ഗമായി മാറിയിരിക്കുന്നു.
അവലംബം
വർഗ്ഗം:അമേരിക്കൻ ഇന്ത്യൻ ജനത
ബുസാർഡ് റാംജെറ്റ്
2. Collect and compress hydrogen
3. Transport hydrogen beside the payload
4. Thermonuclear fusion
5. Engine nozzle
6. Flue gas jet ]]
ബസാർഡ് റാംജെറ്റ് ബഹിരാകാശ പേടകങ്ങൾക്കുള്ള സൈദ്ധാന്തികമായ ഒരു രീതിയാണ്. അതിവേഗം ചലിക്കുന്ന ഒരു ബഹിരാകാശ പേടകം ഒരു വലിയ ഫണൽ ആകൃതിയിലുള്ള കാന്തികക്ഷേത്രം (കിലോമീറ്റർ മുതൽ ആയിരക്കണക്കിന് കിലോമീറ്റർ വരെ വ്യാസമുള്ള) ഉപയോഗിച്ച് നക്ഷത്രാന്തര മാധ്യമത്തിൽ നിന്ന് ഹൈഡ്രജനെ വലിച്ചെടുക്കുന്നു; തെർമോ ന്യൂക്ലിയർ ഫ്യൂഷൻ സംഭവിക്കുന്നത് വരെ ഹൈഡ്രജൻ കംപ്രസ്സുചെയ്യുന്നു, ഇത് ഫണൽ സൃഷ്ടിക്കുന്ന ഡ്രാഗിനെ ചെറുക്കാനുള്ള ത്രസ്റ്റും കാന്തികക്ഷേത്രത്തെ ശക്തിപ്പെടുത്തുന്നതിനുള്ള ഊർജ്ജവും നൽകുന്നു. ഒരു ഫ്യൂഷൻ റോക്കറ്റിന്റെ റാംജെറ്റ് വകഭേദമായി ബസ്സാർഡ് റാംജെറ്റിനെ കാണാൻ കഴിയും.
1960-ൽ ഭൗതികശാസ്ത്രജ്ഞനായ റോബർട്ട് ഡബ്ല്യു. ബുസാർഡ് ആണ് ബുസാർഡ് റാംജെറ്റ് നിർദ്ദേശിച്ചത്. പോൾ ആൻഡേഴ്സന്റെ നോവൽ ടൗ സീറോ, ലാറി നിവൻ തന്റെ അറിയപ്പെടുന്ന ബഹിരാകാശ പരമ്പരയിലെ പുസ്‌തകങ്ങളിൽ, വെർനോർ വിംഗിന്റെ സോൺസ് ഓഫ് ചിന്താ പരമ്പരയിൽ, ടെലിവിഷൻ പരമ്പരയിലും കോസ്‌മോസ് എന്ന പുസ്തകത്തിലും കാൾ സാഗൻ പരാമർശിച്ചതും ഈ ആശയം ജനപ്രിയമാക്കി.
തിരുനെല്ലിക്ക നെല്ലിവനനന്തർ ക്ഷേത്രം
തമിഴ്നാട്ടിലെ തിരുവാരൂർ ജില്ലയിലെ തിരുനെല്ലിക്കയിൽ സ്ഥീതിചെയ്യുന്ന ഒരു ഹിന്ദു ക്ഷേത്രമാണ് തിരുനെല്ലിക്ക നെല്ലിവനനന്തർ ക്ഷേത്രം നെല്ലിവനാനന്ദർ എന്നറിയപ്പെടുന്ന മൂലാവർ ശിവനാണ് ക്ഷേത്രത്തിലെ പ്രതിഷ്ഠ. ശിവപത്നി പാർവ്വതി മംഗളനായകി എന്നറിയപ്പെടുന്നു.
പ്രാധാന്യം
275 പാടൽ പെട്ര സ്ഥലത്തിലെ ക്ഷേത്രങ്ങളിൽ ഒന്നാണ് തിരുനെല്ലിക്ക നെല്ലിവനനന്തർ ക്ഷേത്രം- ശിവ സ്ഥലങ്ങൾ തമിഴ് നായനാർ തിരുജ്ഞാനസംബന്ധറിന്റെ പ്രാരംഭ മദ്ധ്യകാലത്തെ തേവാരം കവിതകളിൽ ഈ ക്ഷേത്രത്തെ മഹത്ത്വപ്പെടുത്തിയിരുന്നു.
പുറം കണ്ണികൾ
വർഗ്ഗം:പാടൽ പെട്ര സ്ഥലം വർഗ്ഗം:ശിവക്ഷേത്രങ്ങൾ
വെള്ളം (2021-ലെ ചലച്ചിത്രം)
പ്രജേഷ് സെൻ തിരക്കഥയെഴുതി സംവിധാനം ചെയ്ത് 2021-ൽ പുറത്തിറങ്ങിയ ഇന്ത്യൻ മലയാളം ഭാഷ ചലച്ചിത്രമാണ് വെള്ളം: ദ എസൻഷ്യൽ ഡ്രിങ്ക്. ജയസൂര്യ, സംയുക്ത മേനോൻ, ശ്രീലക്ഷ്മി എന്നിവരാണ് പ്രധാന വേഷങ്ങളിൽ അഭിനയിക്കുന്നത്. 2021 ജനുവരി 22-നാണ് ചിത്രം റിലീസ് ചെയ്തത്.
നിർമ്മാണം
ചിത്രത്തിന്റെ നിർമ്മാണം 2019 നവംബറിൽ ആരംഭിച്ചു. ഫ്രണ്ട്ലി പ്രൊഡക്ഷൻസാണ് വെള്ളം: ദ എസൻഷ്യൽ ഡ്രിങ്ക് നിർമ്മിക്കുന്നത്.
ശബ്‌ദട്രാക്ക്
ബിജിബാലാണ് ഈ ചിത്രത്തിനുവേണ്ടി എല്ലാ സംഗീത ട്രാക്കുകളും രചിച്ചത്. ബി.കെ. ഹരിനാരായണനും നിധീഷ് നാദേരിയുമാണ് ചേർന്നാണ് വരികൾ എഴുതിയത്.
സ്വീകരണം
ചിത്രത്തിന് നിരൂപകരിൽ നിന്ന് നല്ല പ്രതികരണമാണ് ലഭിച്ചത്. മനോരമ ന്യൂസിന്റെ നിരൂപകൻ ചിത്രത്തിന് 3/5  റേറ്റ് ചെയ്തു. ടൈംസ് ഓഫ് ഇന്ത്യ ഈ ചിത്രത്തിന് 4/5 നൽകി.
പരാമർശങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2021-ൽ പുറത്തിറങ്ങിയ മലയാളചലച്ചിത്രങ്ങൾ
എം.എം. മോനായി
കേരളത്തിലെ ഒരു പൊതുപ്രവർത്തകനും സി.പി.ഐ.എം. നേതാവുമാണ് '''എം.എം. മോനായി'''.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പന്ത്രണ്ടാം കേരള നിയമസഭാംഗങ്ങൾ
കലോകോർട്ടസ് നട്ടല്ലി
സെഗോ ലില്ലി എന്നുമറിയപ്പെടുന്ന കലോകോർട്ടസ് നട്ടല്ലി പടിഞ്ഞാറൻ അമേരിക്കൻ ഐക്യനാടുകളിൽ നിന്നുള്ള ഒരു ബൾബ് വർഗ്ഗത്തിൽപ്പെട്ട ബഹുവർഷസസ്യമാണ്. ഇത് യൂറ്റായുടെ സംസ്ഥാന പുഷ്പമാണ്.
വിതരണം
പടിഞ്ഞാറൻ സംസ്ഥാനങ്ങളായ യൂറ്റാ, വ്യോമിംഗ്, കിഴക്കൻ നെവാഡയുടെ വലിയ ഭാഗങ്ങൾ, ഐഡഹോ, മൊണ്ടാന, നോർത്ത് ഡക്കോട്ട, സൗത്ത് ഡക്കോട്ട, നെബ്രാസ്ക, കൊളറാഡോ, അരിസോണ, ന്യൂ മെക്സിക്കോ എന്നിവിടങ്ങളിൽ ഈ സസ്യം കാണപ്പെടുന്നു.
പുറം കണ്ണികൾ
വർഗ്ഗം:നാടൻ അമേരിക്കൻ ഭക്ഷണവിഭവങ്ങളിൽ ഉപയോഗിക്കുന്ന സസ്യങ്ങൾ വർഗ്ഗം:ലിലിയേസീ
യാഷ് ഗുലാത്തി
ജീവചരിത്രം
ദില്ലി യൂണിവേഴ്സിറ്റിയിലെ മൗലാന ആസാദ് മെഡിക്കൽ കോളേജിലെ മെഡിക്കൽ ബിരുദധാരിയായ ഗുലാത്തി പ്രിവന്റീവ്, സോഷ്യൽ മെഡിസിൻ എന്നിവയിൽ ബിരുദം നേടി. അതേ സ്ഥാപനത്തിൽ നിന്ന് ഓർത്തോപെഡിക്സിൽ എം.എസ്. ലിവർപൂൾ സർവകലാശാലയിൽ നിന്ന് ഓർത്തോപെഡിക്സിൽ എംസിഎച്ച് നേടിയ അദ്ദേഹം ഡബ്ലിനിലെ അയർലണ്ടിലെ റോയൽ കോളേജ് ഓഫ് സർജൻസിൽ നിന്ന് സ്പോർട്സ് മെഡിസിനിൽ അഡ്വാൻസ്ഡ് ഡിപ്ലോമ പൂർത്തിയാക്കി. ഡബ്ലിനിലെ സെന്റ് ജെയിംസ് ഹോസ്പിറ്റലിൽ കൺസൾട്ടന്റ് ഓർത്തോപെഡിക് സർജനായി, ന്യൂഡൽഹിയിലെ രാം മനോഹർ ലോഹിയ ഹോസ്പിറ്റലിൽ, ഓർത്തോപെഡിക് യൂണിറ്റ്, ന്യൂഡൽഹിയിലെ ബി‌എൽ‌കെ സൂപ്പർ സ്‌പെഷ്യാലിറ്റി ഹോസ്പിറ്റലിന്റെ തലവനായി ഓർത്തോപെഡിക്സ് വിഭാഗം ഡയറക്ടറും ഹെഡും ഓർത്തോപെഡിക്സിന്റെ സീനിയർ കൺസൾട്ടന്റായി ന്യൂ ഡെൽഹിയിലെ ബാത്ര ഹോസ്പിറ്റൽ, മെഡിക്കൽ റിസർച്ച് സെന്റർ 1996 ൽ ഇന്ദ്രപ്രസ്ഥ അപ്പോളോ ആശുപത്രിയിൽ ചേർന്നു. അവിടെ ഓർത്തോപെഡിക്സിലെ സീനിയർ കൺസൾട്ടന്റാണ്. നിരവധി ഹിപ്, കാൽമുട്ട് മാറ്റിവയ്ക്കൽ ശസ്ത്രക്രിയകളും മൈക്രോ ഡിസ്കെക്ടോമികളും വിജയകരമായി നടത്തിയതിന് പ്രശസ്തനായ ഇദ്ദേഹം സെലിബ്രിറ്റികളെ ചികിൽസിച്ചിട്ടുണ്ട്. മുൻ പ്രധാനമന്ത്രി, വിവിഐപിമാർ, ഡിപ്ലോമാറ്റുകൾ, അന്തർ കായികതാരങ്ങളായ അനിൽ കുംബ്ലെ തുടങ്ങിയവർ അവരിൽ ഉൾപ്പെടുന്നു.
ഇന്തോനേഷ്യയിൽ നടന്ന ഗോൾഡൻ ജൂബിലി ഓർത്തോപെഡിക് കോൺഫറൻസിൽ ഉൾപ്പെടെ നിരവധി സ്ഥലങ്ങളിൽ ഗുലാത്തി പ്രസംഗങ്ങളും മുഖ്യ പ്രഭാഷണങ്ങളും നടത്തി. മുട്ട് മാറ്റിവയ്ക്കൽ, മൊത്തം മുട്ട് മാറ്റിസ്ഥാപിക്കൽ ശസ്ത്രക്രിയകൾ എന്നിവ നടത്തി. ഇന്ത്യൻ സായുധ സേനയുടെയും അതിർത്തി സുരക്ഷാ സേനയുടെയും ഓണററി സർജനായി സേവനമനുഷ്ഠിച്ചിട്ടുണ്ട്. ഐ‌എം‌എ ഡിസ്റ്റിംഗ്വിഷ്ഡ് സർവീസ് അവാർഡ്, റോമേഷ് ചന്ദർ മികച്ച ഡോക്ടർ അവാർഡ്, ചിക്താസ്ക് രത്‌ന അവാർഡ് എന്നിവ ലഭിച്ച അദ്ദേഹം ശസ്ത്രക്രിയാ പ്രകടനം ഐടിവി ലണ്ടനിലെ ട്രെവർ മക്ഡൊണാൾഡിന്റെ പ്രോഗ്രാമിൽ കാണിച്ചിരിക്കുന്നു. വൈദ്യശാസ്ത്രത്തിന് നൽകിയ സംഭാവനകൾക്ക് 2009 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യാ ഗവൺമെന്റ് നൽകിയപ്പോൾ ഈ അവാർഡ് ലഭിച്ച ഏറ്റവും പ്രായം കുറഞ്ഞ ഓർത്തോപെഡിക് സർജനായി ഗുലാത്തി.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
ഡിജിറ്റൽ ഓഡിയോ ബ്രോഡ്കാസ്റ്റിംഗ്
ഡിജിറ്റൽ ഓഡിയോ ബ്രോഡ്കാസ്റ്റിംഗ് (Digital Audio Broadcasting-DAB)(Full name:In-band On-channel digital audio broadcasting) എന്ന്  അറിയപ്പെടുന്ന ഡിജിറ്റൽ റേഡിയോ, റേഡിയോ സ്റ്റേഷനുകൾ പ്രക്ഷേപണം ചെയ്യുന്നതിനും സ്വീകരിക്കുന്നതിനുമുള്ള ഒരു പുതിയ സംവിധാനമാണ്. DAB എന്ന ഓഡിയോ ബ്രോഡ്കാസ്റ്റിംഗ് സംവിധാനത്തിൽ, അനലോഗ് ഓഡിയോയെ ഡിജിറ്റൽ സിഗ്നലായി മാറ്റുകയും AM അല്ലെങ്കിൽ FM ആവൃത്തി ശ്രേണിയിൽ ഒരു നിയുക്ത ചാനലിൽ കൈമാറുകയും ചെയ്യുന്നു.
ജെന റോളണ്ട്സ്
വിർജീനിയ കാത്‌റിൻ "ജെന" റോളണ്ട്സ് (ജനനം: ജൂൺ 19, 1930) ആറ് പതിറ്റാണ്ടിലേറെക്കാലം ചലച്ചിത്ര, നാടക, ടെലിവിഷൻ മേഖലകളിൽ നിറഞ്ഞുനിന്നിരുന്ന ഒരു അമേരിക്കൻ നടിയായിരുന്നു. നാല് തവണ എമ്മി അവാർഡും രണ്ടുതവണ ഗോൾഡൻ ഗ്ലോബ് പുരസ്കാര ജേതാവുമായിരുന്ന അവർ അന്തരിച്ച നടനും സംവിധായകനുമായിരുന്ന മുൻ ഭർത്താവ് ജോൺ കാസ്സാവെറ്റുമായി എ വുമൺ അണ്ടർ ദി ഇൻഫ്ലുവൻസ് (1974), ഗ്ലോറിയ (1980) എന്നിവയുൾപ്പെടെ പത്ത് ചിത്രങ്ങളിൽ സഹകരിച്ച് പ്രവർത്തിച്ചതിലൂടെയും പ്രശസ്തയാണ്. ഈ ചിത്രങ്ങളിലെ അഭിനയത്തിന് മികച്ച നടിക്കുള്ള അക്കാദമി അവാർഡ് നാമനിർദ്ദേശങ്ങൾ അവർക്ക് ലഭിച്ചിരുന്നു. ഓപ്പണിംഗ് നൈറ്റ് (1977) എന്ന ചിത്രത്തിലെ വേഷത്തിന് മികച്ച നടിക്കുള്ള സിൽവർ ബിയർ അവാർഡും അവർ നേടി. വൂഡി അല്ലന്റെ അനതർ വുമൺ (1988), പുത്രൻ നിക്ക് കാസ്സാവെറ്റ്സിന്റെ ചിത്രമായ ദ നോട്ട്ബുക്ക് (2004) എന്നിവയിലെ വേഷങ്ങളിലൂടെയും അവർ അറിയപ്പെടുന്നു. 2015 നവംബറിൽ റോളണ്ടിന് അവളുടെ അതുല്യമായ വെള്ളിത്തിരയിലെ പ്രകടനങ്ങൾക്കുള്ള അംഗീകാരമായി ഒരു ഓണററി അക്കാദമി അവാർഡ് ലഭിച്ചിരുന്നു.
ആദ്യകാലം
വിസ്കോൺസിനിലെ മാഡിസണിലാണ് 1930 ജൂൺ 19 നാണ് റോളണ്ട്സ് ജനിച്ചത്. ഐറിഷ് വംശജയും വീട്ടമ്മയായിരുന്ന മാതാവ് മേരി അല്ലെൻ (നീൽ) പിന്നീട് ലേഡി റോളണ്ട്സ് എന്ന സ്റ്റേജ് നാമത്തിൽ നടിയായും ജോലി ചെയ്തിരുന്നു. പിതാവ് എഡ്വിൻ മർവിൻ റോളണ്ട്സ് ഒരു ബാങ്കറും സംസ്ഥാന നിയമസഭാംഗവുമായിരുന്നു. വെൽഷ് വംശജനുമായിരുന്ന അദ്ദേഹം വിസ്കോൺസിൻ പ്രോഗ്രസീവ് പാർട്ടി അംഗമായിരുന്നു. ഡേവിഡ് റോളണ്ട്സ് എന്ന പേരിൽ അവർക്ക് ഒരു സഹോദരനുണ്ടായിരുന്നു.
1939-ൽ യുണൈറ്റഡ് സ്റ്റേറ്റ്സ് അഗ്രികൾച്ചർ ഡിപ്പാർട്ട്‌മെന്റിലേയ്ക്ക് എഡ്വിൻ നിയമിതനായപ്പോൾ കുടുംബം വാഷിംഗ്ടൺ ഡി.സിയിലേക്ക് താമസം മാറുകയും 1942 ൽ ഓഫീസ് ഓഫ് പ്രൈസ് അഡ്മിനിസ്ട്രേഷന്റെ ബ്രാഞ്ച് മാനേജരായി നിയമിതനായപ്പോൾ വിസ്കോൺസിനിലെ മിൽ‌വാക്കിയിലേക്കും പിന്നീട് മിനസോട്ടയിലെ മിനിയാപൊളിസിലേക്ക് താമസം മാറി. 1947 മുതൽ 1950 വരെയുള്ള കാലത്ത് വിസ്കോൺസിൻ സർവ്വകലാശാലയിൽ വിദ്യാഭ്യാസത്തിന് ചേർന്ന റോളണ്ട്സ് അവിടെ സൗന്ദര്യത്തിന്റെപേരിൽ ശ്രദ്ധിക്കപ്പെട്ട ഒരു വിദ്യാർത്ഥിനിയായിരുന്നു. കോളേജിൽ പഠിക്കുമ്പോൾ കാപ്പ കാപ്പ ഗാമ എന്ന വനിതാസമാജത്തിലും അംഗമായിരുന്നു. പിന്നീട് അമേരിക്കൻ അക്കാദമി ഓഫ് ഡ്രമാറ്റിക് ആർട്‌സിൽ നാടകം പഠിക്കാനായി അവർ ന്യൂയോർക്ക് നഗരത്തിലേക്ക് പോയി.
ഡിജിറ്റൽ ഓഡിയോ ബ്രോഡ്കാസ്റ്റിംഗ്
ഘടന
ഡിജിറ്റൽ റേഡിയോയിൽ മോഡുലേഷൻ സിസ്റ്റം, ഓഡിയോ ഡിജിറ്റൽ എൻകോഡിംഗ്, കംപ്രഷൻ സിസ്റ്റം എന്നിങ്ങനെ മൂന്ന് പ്രധാന സംവിധാനങ്ങളുണ്ട്.
ജെന റോളണ്ട്സ്
സ്വകാര്യജീവിതം
1954 ഏപ്രിൽ 9 ന് ജോൺ കാസ്സാവെറ്റിനെ വിവാഹം കഴിച്ച അവർ 1989 ഫെബ്രുവരി 3 ന് അദ്ദേഹത്തിന്റെ മരണംവരെ ഈ ബന്ധം തുടർന്നിരുന്നു. കാർനെഗീ ഹാളിലെ അമേരിക്കൻ അക്കാദമിയിൽ വച്ച് കണ്ടുമുട്ടിയ ഇരുവരും അവിടെ വിദ്യാർത്ഥികളായിരുന്നു. അവരുടെ മൂന്ന് മക്കളായ നിക്ക്, അലക്സാണ്ട്ര, സോ എന്നിവരെല്ലാംതന്നെ അഭിനയരംഗത്തുള്ളവരും സംവിധായകരുമാണ്. 2012 ൽ വിരമിച്ച വ്യവസായി റോബർട്ട് ഫോറസ്റ്റിനെ അവർ വിവാഹം കഴിച്ചു.
ഡിജിറ്റൽ ഓഡിയോ ബ്രോഡ്കാസ്റ്റിംഗ്
ഘടന
യു.കെ.യിൽ ഉപയോഗിക്കുന്ന DAB-IP വേരിയന്റിന് വീഡിയോകൾ പിന്തുണയ്ക്കാൻ കഴിയും.
അലിസൺ ക്വിൻ
ഓസ്‌ട്രേലിയൻ സ്വദേശിയായ പാരാലിമ്പിക് അത്‌ലറ്റാണ് അലിസൺ ക്ലെയർ ക്വിൻ, OAM (ജനനം: 21 ഏപ്രിൽ 1977) .1992 മുതൽ 2000 വരെ മൂന്ന് പാരാലിമ്പിക്‌സുകളിൽ അഞ്ച് മെഡലുകൾ അവർ നേടിയിരുന്നു.
ഡിജിറ്റൽ ഓഡിയോ ബ്രോഡ്കാസ്റ്റിംഗ്
DAB+
DAB+ (ചിലപ്പോൾ DAB പ്ലസ് എന്ന് വിളിക്കുന്നു) DAB- യുടെ പുതിയ പതിപ്പാണ്, ഇത് ചില യൂറോപ്യൻ രാജ്യങ്ങളിൽ കുറച്ചുകാലമായി ഉപയോഗിക്കുന്നു. DAB+ DAB- നെക്കാൾ കൂടുതൽ കാര്യക്ഷമമാണ്, കൂടുതൽ സ്റ്റേഷനുകൾ പ്രക്ഷേപണം ചെയ്യാനും ബ്രോഡ്കാസ്റ്റർ ആഗ്രഹിക്കുന്നെങ്കിൽ ഉയർന്ന നിലവാരത്തിൽ പ്രക്ഷേപണം ചെയ്യാനും DAB+  അനുവദിക്കുന്നു.
DAB ഏതാനും വർഷങ്ങളായി യൂറോപ്പിലെയും യുകെ, കാനഡ, ഓസ്‌ട്രേലിയ എന്നിവിടങ്ങളിലെയും വലിയ നഗര കേന്ദ്രങ്ങളിൽ പരീക്ഷിച്ചു. പേരിലുള്ള "+" ഈ സാങ്കേതികവിദ്യയുടെ ഏറ്റവും പുതിയ പതിപ്പിനെ സൂചിപ്പിക്കുന്നു, അത് മികച്ച, സിഡി നിലവാരമുള്ള ശബ്ദം വാഗ്ദാനം ചെയ്യുന്നു.
യുകെ മുഴുവൻ ഉൾക്കൊള്ളുന്ന DAB- ന് പകരം DAB+ ഉപയോഗിക്കുന്ന 20 -ലധികം റേഡിയോ സ്റ്റേഷനുകൾ ഉണ്ട്. ചില പ്രദേശങ്ങളിൽ നിങ്ങൾക്ക് അധിക DAB+ റേഡിയോ സ്റ്റേഷനുകൾ ലഭിച്ചേക്കാം. 2019 ശരത്കാലത്തും 2020 വേനൽക്കാലത്തും ചില DAB ഡിജിറ്റൽ റേഡിയോ സ്റ്റേഷനുകൾ DAB+ലേക്ക് പരിവർത്തനം ചെയ്തു.
യുകെയിലെ ആദ്യത്തെ ദേശീയ ഡിഎബി+ സ്റ്റേഷനുകൾ 29 ഫെബ്രുവരി 2016 ന് സെക്കൻഡ് നാഷണൽ ഡിഎബി വാണിജ്യ മൾട്ടിപ്ലക്സ്, സൗണ്ട് ഡിജിറ്റലിൽ ആരംഭിച്ചു. 2019 ജൂണിൽ, സ്മൂത്ത് എക്സ്ട്രാ ആൻഡ് ഹാർട്ട് എക്സ്ട്രാ എന്ന സ്‌റ്റേഷൻ ഡിഎബിയിൽ നിന്ന് ഡിഎബി+ ലേക്ക് മാറി. ഡിജിറ്റൽ വൺ മൾട്ടിപ്ലക്സ് ദേശീയ പരസ്യത്തിൽ ഡിഎബി+ ൽ പ്രക്ഷേപണം ചെയ്യുന്ന ആദ്യ സ്റ്റേഷൻ ആയി.
ഓസ്ട്രേലിയ, യുണൈറ്റഡ് കിംഗ്ഡം, ജർമ്മനി, ഇറ്റലി, സ്വിറ്റ്സർലൻഡ്, ഫ്രാൻസ്, നോർവേ, പോളണ്ട്, മാൾട്ട, ഡെൻമാർക്ക്, നെതർലാൻഡ്സ്, ഹംഗറി, തായ്‌ലൻഡ്, വിയറ്റ്നാം, മലേഷ്യ തുടങ്ങി 40-ലധികം രാജ്യങ്ങളിൽ ഓൺലൈനിൽ ലഭ്യമായ ഡിജിറ്റൽ റേഡിയോയാണ് DAB+. യൂറോപ്യൻ, അറബ് സ്റ്റേറ്റ്സ് ബ്രോഡ്കാസ്റ്റിംഗ് യൂണിയനുകൾ DAB+ നെ മുൻഗണനയുള്ള ഡിജിറ്റൽ റേഡിയോ നിലവാരമായി സ്വീകരിച്ചു, ഏഷ്യ-പസഫിക്, ദക്ഷിണാഫ്രിക്ക എന്നിവിടങ്ങളിൽ DAB+ പുറത്തിറക്കുമെന്ന് വ്യാപകമായ അഭ്യൂഹങ്ങൾ ഉണ്ട്.
പരാജയങ്ങൾ
പല കൗണ്ടികളും ഡിജിറ്റൽ ഓഡിയോ ബ്രോഡ്കാസ്റ്റിംഗിലേക്ക് മാറുമെന്ന് പ്രതീക്ഷിച്ചിരുന്നെങ്കിലും, ചിലത് പരാജയപ്പെട്ട പരീക്ഷണങ്ങളെത്തുടർന്ന് DAB വേണ്ടെന്നു വച്ചു.
അലിസൺ ക്വിൻ
ആദ്യകാലജീവിതം
സിഡ്നി നഗരപ്രാന്തമായ മാൻലിയിൽ സെറിബ്രൽ പക്ഷാഘാതവുമായി ക്വിൻ ജനിച്ചു. അവരുടെ ശരീരത്തിന്റെ ഇടതുവശത്ത് ഹെമിപ്ലെജിയ സംഭവിച്ചിട്ടുണ്ട്. രണ്ട് വയസ്സുള്ളപ്പോൾ മുതൽ അവർ ജിംനാസ്റ്റിക്സ് പരിശീലിക്കാൻ തുടങ്ങി. സിഡ്നി അക്കാദമി ഓഫ് സ്പോർട്ടിൽ നീന്തൽ, ഭാരോദ്വഹനം, ട്രാക്ക് വർക്ക് തുടങ്ങി വിവിധ കായിക ഇനങ്ങളിൽ അവർ പരിശീലനം നടത്തുന്നു. കമ്മ്യൂണിറ്റിയിൽ വികലാംഗ കായിക വിനോദങ്ങളെക്കുറിച്ചുള്ള അവബോധം വർദ്ധിപ്പിക്കുന്നതിന് പ്രതിജ്ഞാബദ്ധനായ ഒരു പാർട്ട് ടൈം ജിംനാസ്റ്റിക് പരിശീലകയായും മോട്ടിവേഷണൽ സ്പീക്കറായും ക്വിൻ ജോലി ചെയ്യുന്നു.
പാരാലിമ്പിക് ഗെയിമുകൾ
1992 ലെ ബാഴ്‌സലോണ ഗെയിംസിൽ വനിതകളുടെ 100 മീറ്റർ സി 7–8, വനിതകളുടെ 200 മീറ്റർ സി 7–8 മത്സരങ്ങളിൽ ക്വിൻ രണ്ട് സ്വർണ്ണ മെഡലുകൾ നേടി. ഇതിന് അവർക്ക് മെഡൽ ഓഫ് ദി ഓർഡർ ഓഫ് ഓസ്‌ട്രേലിയ ലഭിച്ചു. 1996 ലെ അറ്റ്ലാന്റ ഗെയിംസിൽ വനിതകളുടെ 100 മീറ്റർ ടി 36–37 ഇനത്തിൽ വെങ്കല മെഡൽ നേടി. വനിതകളുടെ 100 മീറ്റർ ടി 38 ഇനത്തിൽ 2000 സിഡ്‌നി ഗെയിംസിൽ ലോക റെക്കോർഡ് സമയത്തിൽ സ്വർണ്ണ മെഡലും വനിതകളുടെ 200 മീറ്റർ ടി 38 ഇനത്തിൽ വെള്ളി മെഡലും നേടി.
ഐപിസി ലോക ചാമ്പ്യൻഷിപ്പ്
1994-ൽ ബെർലിനിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ ക്വിൻ വനിതകളുടെ 100 മീറ്റർ ടി 37, 200 മീറ്റർ ടി 37, ലോംഗ്ജമ്പ് എഫ് 37 എന്നിവയിൽ സ്വർണം നേടി. വനിതാ ജാവലിൻ എഫ് 37 ലും അവർ നാലാം സ്ഥാനത്തെത്തി. 1998 ൽ ബർമിംഗ്ഹാമിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതകളുടെ 100 മീറ്റർ ടി 38 സ്വർണ്ണവും 200 മീറ്റർ ടി 38 ൽ വെള്ളി മെഡലും നേടി.
പാരാലിമ്പിക്‌സിലെ പ്രകടനത്തെയും അവരുടെ രണ്ട് ലോക റെക്കോർഡുകളെയും അംഗീകരിച്ചുകൊണ്ട് 2000-ൽ ക്വിന് ഓസ്‌ട്രേലിയൻ സ്‌പോർട്‌സ് മെഡൽ ലഭിച്ചു. 1960 കളിൽ ദേശീയതല കായികതാരമായിരുന്ന ജാക്കി ബൈർണസിൽ നിന്നാണ് ക്വിൻ പരിശീലനം നേടിയത്.
ബാഹ്യ ലിങ്കുകൾ
വർഗ്ഗം:1977-ൽ ജനിച്ചവർ വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ
ജെന റോളണ്ട്സ്
സ്വകാര്യജീവിതം
ബാല്യകാലത്ത് താൻ നടി ബെറ്റി ഡേവിസിന്റെ ആരാധകയായിരുന്നുവെന്ന് റോളണ്ട്സ് പ്രസ്താവിച്ചു. ഡേവിസിന്റെ മകളായി അവർ സ്ട്രേഞ്ചേർസ്‍ എന്ന ചിത്രത്തിൽ അഭിനയിച്ചിരുന്നു.
ആ ദിവസം
സുനിത പ്രൊഡക്ഷൻസിന്റെ ബാനറിൽ എം. മണി നിർമ്മിച്ച് 1982ൽ പ്രദർശനത്തിനെത്തിയ മലയാള ചലച്ചിത്രമാണ് ആ ദിവസം.
ജഗതി എൻ.കെ. ആചാരി തിരക്കഥയും സംഭാഷണവുമെഴുതി എം. മണി സംവിധാനം ചെയ്ത 'ആ ദിവസം' എന്ന ചിത്രത്തിൽ സുകുമാരൻ, ഭീമൻ രഘു, മമ്മൂട്ടി, മോഹൻലാൽ, ജഗതി ശ്രീകുമാർ, റാണി പദ്മിനി, സത്യകല, കുഞ്ചൻ, ആര്യാട് ഗോപാലകൃഷ്ണൻ, നൂഹു, ജ്യോതി, മിഗ്ദാദ് തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചു. 1982 നവംബർ 26നു ഈ ചിത്രം പ്രദർശനശാലകളിലെത്തി.
പുറത്തേക്കുള്ള കണ്ണികൾ
വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം. മണി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ചുനക്കര -ശ്യാം ഗാനങ്ങൾ വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
മനാഗ്വ
മനാഗ്വ നിക്കരാഗ്വയുടെ തലസ്ഥാന നഗരമാണ്. ജനസംഖ്യയിലും വിസ്തൃതിയിലും നിക്കരാഗ്വയിലെ ഏറ്റവും വലിയ നഗരവും ഇത് തന്നെ. മാനാഗ്വാ തടാകത്തിന്റെ തെക്ക് പടിഞ്ഞാറൻ കരയിലാണ് ഈ നഗരം സ്ഥിതി ചെയ്യുന്നത്. 1852 ൽ ഈ നഗരം ദേശീയ തലസ്ഥാനം ആയി പ്രഖ്യാപിക്കപ്പെട്ടു. അതിനുമുമ്പ് ലിയോൺ, ഗ്രനഡ എന്നീ പട്ടണങ്ങൾ മാറിമാറി തലസ്ഥാനമായി ഉപയോഗിച്ചിരുന്നു. 1972 ലെ നിക്കരാഗ്വ ഭൂമികുലുക്കവും 1980 കളിലെ ആഭ്യന്തരയുദ്ധങ്ങളും മനാഗ്വ പട്ടണത്തിൻറെ വളർച്ചയെ മുരടിപ്പിച്ചു. പട്ടണത്തിൻറെ പുനരുദ്ധാരണം 1990 കൾക്കു ശേഷമാണ് നടന്നത്. ഗ്വാട്ടിമാല സിറ്റി കഴിഞ്ഞാൽ മധ്യ അമേരിക്കയിലെ ഏറ്റവും ജനസംഖ്യ ഉള്ള നഗരമാണ് മനാഗ്വ.
ജനസംഖ്യ
2015 ലെ കണക്കുകളനുസരിച്ച് ഈ പട്ടണത്തിൻറെ പരിധിയിലുള്ള ജനസംഖ്യ 1,048,134 ആണ്. സ്യൂഡാഡ് സാൻറിനോ, എൽ ക്രൂസെറോ, നിൻറിറി, ടിക്വാൻറെപ്പെ, ടിപ്പിടാപ്പ എന്നീ മുനിസിപ്പാലിറ്റികളും കൂടി ഉൾപ്പെട്ട മെട്രോപോളിറ്റൻ മേഖലയിലെ ആകെ ജനസംഖ്യ  1,337,709 ആണ്.
നിരുക്തം
തദ്ദേശീയമായ "നഹ്വാട്ടിൽ ( Nahuatl ) " ഭാഷയിലെ മാനാ-ആഹ്വാക്   ( Mana-ahuac ) എന്ന വാക്കിൽ നിന്നാണ് മനാഗ്വ എന്ന വാക്ക് ഉണ്ടായത്. ജലത്തിന് സമീപം ഉള്ളത്, ജലത്താൽ ചുറ്റപ്പെട്ടത് എന്നാണു ഈ വാക്കിന്റെ അർത്ഥം.
ചരിത്രം
6000 വർഷങ്ങൾക്കു മുൻപ് നിക്കരാഗ്വയിൽ പാലിയോ-ഇന്ത്യൻസ് ആയിരുന്നു താമസിച്ചിരുന്നത്. മനാഗ്വാ തടാകത്തിനു സമീപത്ത് 2100 വർഷം പഴക്കമുള്ള മനുഷ്യരുടെ കാൽപാടുകൾ കണ്ടെത്തിയിട്ടുണ്ട്. അഗ്നിപർവ്വത സ്ഫോടനം നടന്ന മണ്ണിലാണ് കാൽപ്പാടുകൾ പതിഞ്ഞിരുന്നത്.
അവലംബം
വർഗ്ഗം:നിക്കരാഗ്വയിലെ നഗരങ്ങൾ വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
കോർട്ട്
ചൈതന്യ തമാനെ സംവിധാനം ചെയ്ത മറാത്തി ചിത്രമാണ് കോർട്ട്. 2014-ലെ മികച്ച ചിത്രത്തിനുള്ള ദേശീയ അവാർഡ് നേടിയ ഈ ചിത്രം 2015 ൽ ഇന്ത്യയുടെ ഓസ്കർ എൻട്രിയായിരുന്നു. വിദേശ ചിത്രങ്ങളുടെ വിഭാഗത്തിലായിരുന്നു എൻട്രി. 2015 ഏപ്രിൽ 17നാണ് ഇന്ത്യയിൽ റിലീസ് ചെയ്തത്.
ഉള്ളടക്കം
മുംബയിലെ ഒരു കീഴ്ക്കോടതിയാണ് ഈ ചിത്രത്തിന്റെ കഥാ പരിസരം. സർക്കാർ ജീവനക്കാരും അധ്യാപകരുമടങ്ങുന്ന പുതുമുഖങ്ങളായിരുന്നു ചിത്രത്തിലേറെയും. ദളിത് മനുഷ്യാവകാശപ്രവർത്തകനും കവിയും ഗായകനുമായ നാരായൺ കാംബ്ലെ എന്ന വൃദ്ധൻ, ആത്മഹത്യാപ്രേരണക്കുറ്റത്തിന് വിചാരണ ചെയ്യപ്പെടുന്നതാണ് സിനിമയിൽ പറയുന്നത്.
പുറം കണ്ണികൾ
വർഗ്ഗം:മറാഠി ചലച്ചിത്രം വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:മികച്ച വിദേശചിത്രത്തിനുള്ള ഓസ്കാർ പുരസ്കാരത്തിന്‌ ശുപാർശ ചെയ്യപ്പെട്ട ചലച്ചിത്രങ്ങൾ
മേരി കോം (ചലച്ചിത്രം)
ഒമങ് കുമാർ സംവിധാനവും സഞ്ജയ് ലീലാ ബൻസാലി നിർമ്മാണവും ചെയ്ത് 2014 ൽ പുറത്തിറങ്ങിയ ഇന്ത്യൻ ബയോഗ്രഫിക്കൽ സ്പോർട്സ് ചലച്ചിത്രമാണ് മേരി കോം. ചിത്രത്തിൽ മേരി കോം ആയി പ്രിയങ്ക ചോപ്ര കേന്ദ്രകഥാപാത്രത്തെ അവതരിപ്പിച്ചിരിക്കുന്നു.
ബാഹ്യ ലിങ്കുകൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
പനമണ്ണ ശങ്കരനാരായണസ്വാമിക്ഷേത്രം
പാലക്കാട് ജില്ലയിൽ ഒറ്റപ്പാലം താലൂക്കിൽ അനങ്ങനടി ഗ്രാമപഞ്ചായത്തിൽ പനമണ്ണ ദേശത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് പനമണ്ണ ശ്രീ ശങ്കരനാരായണസ്വാമിക്ഷേത്രം. ശൈവ-വൈഷ്ണവ ശക്തികളുടെ സംഗമമൂർത്തിയായ ശങ്കരനാരായണൻ പ്രധാന പ്രതിഷ്ഠയായി വരുന്ന കേരളത്തിലെ അപൂർവ്വം ക്ഷേത്രങ്ങളിലൊന്നാണിത്. സ്വയംഭൂവായ ഒരു ശിവലിംഗമാണ് ക്ഷേത്രത്തിലെ മുഖ്യപ്രതിഷ്ഠയെങ്കിലും വിഷ്ണുവായി സങ്കല്പിച്ചാണ് ആരാധന നടത്തിവരുന്നത്. അതുകൊണ്ടാണ് ക്ഷേത്രം, ശങ്കരനാരായണക്ഷേത്രം എന്നറിയപ്പെടുന്നത്. ഉപദേവതകളായി ഗണപതി, ശാസ്താവ്, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്. കുംഭമാസത്തിൽ തിരുവോണം കൊടികയറി രോഹിണി ആറാട്ടായി വരുന്ന പത്തുദിവസത്തെ കൊടിയേറ്റുത്സവമാണ് ക്ഷേത്രത്തിലെ പ്രധാന ഉത്സവം. കൂടാതെ, ശിവരാത്രി, അഷ്ടമിരോഹിണി, മണ്ഡലകാലം, നവരാത്രി, കന്നി ആയില്യം എന്നിവയും വിശേഷങ്ങളാണ്. കോഴിക്കോട് സാമൂതിരിയുടെ ഉടമസ്ഥതയിലാണ് ഈ ക്ഷേത്രം.
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശങ്കരനാരായണക്ഷേത്രങ്ങൾ
ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസ്
സംഘടന
ബറോഡ, ഭോപ്പാൽ, തിരുവിതാംകൂർ, ഹൈദരാബാദ് എന്നീ നാട്ടുരാജ്യങ്ങളുൾപ്പെടെ ബ്രിട്ടീഷ് ഇന്ത്യയിലെ നിരവധി നാട്ടുരാജ്യങ്ങളിൽ നിന്നുള്ള പ്രതിനിധികൾ ഈ സംഘടനയുടെ രൂപീകരണത്തോടെ ഒന്നുചേർന്നു പ്രവർത്തിക്കാൻ ആരംഭിച്ചു. ഇന്ത്യയുടെ ഭാവിയിൽ രാഷ്ട്രീയ സ്ഥിരത നിലനിർത്തുന്നതിനും ഇന്ത്യയിലെ നാട്ടുരാജ്യങ്ങൾ തമ്മിൽ അഗാധമായ ബന്ധങ്ങൾ സ്ഥാപിക്കുന്നതിനും വേണ്ടിയായാണ് ഈ സംഘടന രൂപീകരിക്കപ്പെട്ടത്.
രൂപീകരിക്കപ്പെട്ടതിനു ശേഷം ആദ്യത്തെ കുറച്ചു വർഷക്കാലം എ.ഐ.എസ്.പി.സി, ഇന്ത്യൻ സ്വാതന്ത്ര്യസമര പ്രസ്ഥാനത്തിന് എതിരായിരുന്നു. ബ്രിട്ടീഷ് ഇന്ത്യൻ സർക്കാർ ഇന്ത്യൻ നാഷണൽ കോൺഗ്രസിനെ നിരോധിച്ച സമയത്ത് കോൺഗ്രസിന്റെ പ്രവർത്തനങ്ങളെ ഈ സംഘടന കുറ്റപ്പെടുത്തുകയും ചെയ്തിരുന്നു.
ജനാധിപത്യവൽക്കരണം
1930-കളുടെ തുടക്ക കാലത്ത് ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസിന്റെ സമിതിയിൽ പ്രശസ്തരായ അംഗങ്ങൾ ആരും ഉണ്ടായിരുന്നില്ല. ഇതിനെത്തുടർന്നാണ് ഇന്ത്യയിലെമ്പാടുമുള്ള രാഷ്ട്രീയ പ്രവർത്തകർക്ക് സംഘടനയിൽ അംഗത്വം നൽകാൻ തുടങ്ങിയത്.
1947-ൽ ഇന്ത്യയുടെ ആദ്യത്തെ പ്രധാനമന്ത്രിയായി തിരഞ്ഞെടുക്കപ്പെട്ട ജവാഹർ ലാൽ നെഹ്റു, 1935-ലെ അഖിലേന്ത്യാ സമ്മേളനത്തിൽ വച്ച് പ്രസിഡന്റ് ആകുന്നതിനു വേണ്ടി ക്ഷണിക്കപ്പെട്ടു. തുടർന്ന് 1939-ൽ പ്രസിഡന്റ് സ്ഥാനം ഏറ്റെടുക്കുകയും 1946 വരെ ഈ സ്ഥാനത്ത് തുടരുകയും ചെയ്തിരുന്നു.
ഇന്ത്യൻ ഏകീകരണം
ഇന്ത്യയുടെ രാഷ്ട്രീയ ഉദ്ഗ്രഥനത്തിൽ ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസ് വളരെ പ്രധാനപ്പെട്ട പങ്ക് വഹിച്ചിരുന്നു. 1947-ൽ ഇന്ത്യയ്ക്ക് സ്വാതന്ത്ര്യം ലഭിച്ചതിനു ശേഷം നിരവധി നാട്ടുരാജ്യങ്ങളിലെ രാജാക്കന്മാരുമായി ബന്ധപ്പെട്ട് ഇന്ത്യയെ ഏകീകരിക്കാൻ ഇന്ത്യൻ നേതാക്കളായിരുന്ന സർദാർ വല്ലഭായ് പട്ടേലിനെയും ജവാഹർലാൽ നെഹ്റുവിനെയും എ.ഐ.എസ്.പി.സി സഹായിച്ചിരുന്നു.
അധിക വായനയ്ക്ക്
വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:ഇന്ത്യയുടെ സ്വാതന്ത്ര്യസമര പ്രസ്ഥാനങ്ങൾ
എയ്റോഫ്ലോട്ട്
എയ്റോഫ്ലോട്ട് റഷ്യ ഫെഡറേഷന്റെ ദേശീയ വിമാനക്കമ്പനി ആകുന്നു. ഇതാണ് റഷ്യയുടെ ഏറ്റവും വലിയ വിമാനക്കമ്പനിയും. റഷ്യയിൽനിന്നും ആഭ്യന്തരസർവ്വീസും വിദേശസർവ്വീസും ഈ കമ്പനി നടത്തിവരുന്നു. ഷെറെമെത്യേവോ അന്താരാഷ്ട്ര വിമാനത്താവളത്തിൽനിന്നുമാണ് ഇതിന്റെ സർവ്വീസ് കൂടുതലായി തുടങ്ങുന്നത്.
ലോകത്തെതന്നെ പഴയ വിമാനസർവ്വീസുകളിലൊന്നാണിത്. 1923ലാണിത് തുടങ്ങിയത്. സോവിയറ്റ് യൂണിയന്റെ കാലത്ത് ഇത് ലോകത്തെ ഒന്നാമത്തെ വലിയ വിമാന സർവ്വീസ് ആയിരുന്നു. സോവിയറ്റ് യൂണിയന്റെ ദേശീയ എയർലൈൻ ആയിരുന്നു. സോവിയറ്റ് യൂണിയന്റെ തകർച്ചയ്ക്കു ശേഷം ഇത് പൊതുമേഖലയിൽത്തന്നെ നിലനിർത്തി. പഴയ പേരും ലോഗോയും തന്നെയാണ് ഇന്നും ഉപയൊഗിച്ചുവരുന്നത്. ഇന്ന് ലോകത്ത് ലാഭകരമായ19 ആം റാങ്കുള്ള വിമാനക്കമ്പനിയാണിത്. ഇതിന്റെ ഓഹരികളിൽ 51 ശതമാനം റഷ്യൻ ഗവൺ-മെന്റിനാണ്. 2013ലെ കണക്കുപ്രകാരം ഇതിൽ 30,328 ഉദ്യോഗസ്ഥർ ജോലിചെയ്യുന്നുണ്ട്.
അവലംബം
വർഗ്ഗം:വിമാനസർവീസുകൾ
ജെസി പോൾ
ജെസി പോൾ ഒരു വിപണന വിദഗ്ദ്ധയാണ്. പോൾ റൈറ്ററെന്ന വാണിജ്യ ഉപദേശക സ്ഥാപനത്തിന്റെ സ്ഥാപകയും സി.ഇ.ഓ യുമാണ്. പ്രസംഗകയും and the author of the book നോ മണി മാർക്കറ്റിംഗ്എന്ന പുസ്തകത്തിന്റെ സഹ എഴുത്തുകാരിയുമാണ്. അവർ മുമ്പ് വിപ്രൊയുടെ ഐ.ടി വ്യവസായത്തിന്റെ ചീഫ് മാർക്കറ്റിങ്ങ് ഓഫീസറായിരുന്നു. ഇൻഫോസിസിന്റെ ആഗോള വ്യവസായമുദ്ര മാനേജരുമായിരുന്നു.( Brand Manager)
തൃപ്പുലിയൂർ മഹാവിഷ്ണു ക്ഷേത്രം
ഭാരതത്തിലെ 108 വൈഷ്ണവ ക്ഷേത്രങ്ങളിൽ പ്രധാനപ്പെട്ടതും പഞ്ചപാണ്ഡവ ക്ഷേത്രമെന്ന നിലയിൽ അറിയപ്പെടുന്നതുമായ പുരാതന ക്ഷേത്രങ്ങളിൽ ഒന്നാണ് ചെങ്ങന്നൂരിൽ നിന്നും മാവേലിക്കരയ്ക്ക് പോകുന്ന വഴിയിൽ നാലു കി.മീ. തെക്കുപടിഞ്ഞാറായി പുലിയൂർ എന്ന ഗ്രാമത്തിൽ സ്ഥിതിചെയ്യുന്ന, ‘ഭീമസേന തിരുപ്പതി’ എന്നറിയപ്പെടുന്ന തൃപ്പുലിയൂർ മഹാവിഷ്ണു ക്ഷേത്രം.
ഐതിഹ്യം
അജ്ഞാത വാസകാലത്ത് പഞ്ചപാണ്ഡവർ ചെങ്ങന്നൂരിനടുത്തുള്ള പാണ്ഡവൻ പാറ എന്ന കുന്നിൽ താമസിച്ചെന്നും അവിടെ നിന്നും ഓരോരുത്തരും അടുത്തുള്ള ഓരോ ക്ഷേത്രങ്ങളിൽ ആരാധന നടത്തിയെന്നുമാണ് ഐതിഹ്യം.അതിൽ ഭീമൻ ആരാധിച്ച സാക്ഷാൽ മഹാവിഷ്ണുവാണ് തൃപ്പുലിയൂരപ്പൻ. യുധിഷ്ഠിരൻ- തൃച്ചിറ്റാറ്റും അർജ്ജുനൻ തിരുവാറന്മുളയിലും, നകുലൻ തിരുവൻ വണ്ടൂരും, സഹദേവൻ- തൃക്കൊടിത്താനത്തുമായിരുന്നു ആരാധനകൾ നടത്തിയത് എന്നു വിശ്വസിക്കപ്പെടുന്നു. കൂടാതെ മുതുകുളത്തിനടുത്തുള്ള പാണ്ഡവർകാവ് എന്ന ക്ഷേത്രത്തിൽ കുന്തിയും ആരാധന നടത്തിയിരുന്നതായി വിശ്വസിക്കപ്പെടുന്നു. ഒരു ദിവസം തന്നെ ഈ ആറു ക്ഷേത്രങ്ങളിലും ദർശനം നടത്തുന്നത് ഭക്തജനങ്ങൾ പുണ്യമായി കരുതുന്നു.
മിഖായേൽ റോം
റഷ്യൻ ചലച്ചിത്രകരനും ചൽച്ചിത്ര സൈദ്ധാന്തികനുമായിരുന്ന മിഖായേൽ ഇലിയിച്ച് റോം ഇർകുത് സ്കിലാണ് ജനിച്ചത്.(24  ജനു:  1901 – 1 നവം: 1971).1917 ൽ ബിരുദപഠനത്തിനു ശേഷം പെയിന്റിങ്ങിനു മോസ്കോ കലാശാലയിൽ ചേർന്ന റോം 1918 മുതൽ 1921 വരെ നീണ്ടുനിന്ന റഷ്യൻ ആഭ്യന്തരയുദ്ധത്തിലും പങ്കെടുത്തു.ഇക്കാലയളവിലാണ് റഷ്യൻ ജനജീവിതത്തെ റോം അടുത്തറിയുന്നത്. 1925 ൽ അന്നാഗൊലുബ്കിനായുടെ കീഴിൽ ശില്പവേലയിലും ബിരുദമെടുക്കുകയുണ്ടായി.
തൃപ്പുലിയൂർ മഹാവിഷ്ണു ക്ഷേത്രം
ഐതിഹ്യം
ഇതിൽ തൃപ്പുലിയൂരിലെ പ്രസ്തുത ക്ഷേത്രം സപ്തർഷികളാണ് പ്രതിഷ്ഠനടത്തിയതെന്നും വ്യാഘ്രപാദമഹർഷി പിന്നീട് ഇവിടെ വസിച്ച് പൂജകൾ നടത്തിയിരുന്നെന്നും അങ്ങനെയാണ് സ്ഥലനാമം പുലിയൂർ എന്ന് വന്നതെന്നും മറ്റും ഐതിഹ്യങ്ങളിൽ കാണുന്നു.
ക്ഷേത്രരൂപകല്പന
മനോഹരങ്ങളായ ചുമർ ചിത്രങ്ങളാലും ദാരുശിൽ‌പ്പങ്ങളാലും പ്രസിദ്ധമായ ഈ ക്ഷേത്രം കേരളത്തിനു വെളിയിൽ നിന്നുപോലും ധാരാളം തീർത്ഥാടകരെ ആകർഷിക്കുന്നു. രൗദ്രഭാവത്തിൽ നാലുകൈകളോടെ കിഴക്കോട്ട് ദർശനമായാണ് തൃപ്പുലിയൂരപ്പൻ വാഴുന്നത്. ഗണപതി, അയ്യപ്പൻ, ശിവൻ, സുബ്രഹ്മണ്യൻ, ഹനുമാൻ, നാഗങ്ങൾ, രക്ഷസ്സ് എന്നിവരാണ് ഉപദേവതകൾ. നിത്യേന അഞ്ചുപൂജകളും മൂന്നുശീവേലികളുമുണ്ട്.
കാവടിയാട്ടം
ഇവിടെ മകരസംക്രമനാളിൽ, ആയിരത്തിൽ‌പ്പരം കാവടികൾ അണിനിരക്കുന്ന കാവടിയാട്ടം വളരെ പ്രസിദ്ധമാണ്. കാവടിയാട്ടം നടത്തുന്ന ഏക വിഷ്ണുക്ഷേത്രമാണിത്.
ഉത്സവം
മകരമാസത്തിലാണ് പത്തു ദിവസം നീണ്ടു നിൽക്കുന്ന കൊടിയേറ്റുത്സവം. അത്തം നാളിൽ കൊടികയറി തിരുവോണനാളിൽ പമ്പാനദിയിൽ ആറാട്ടോടെ സമാപിക്കുന്നു.
എത്തിച്ചേരാൻ
ചെങ്ങന്നൂരിൽ നിന്നും ചെറിയനാട് വഴി മാവേലിക്കര ബസിനു കയറി 3.5 കിമി പോയാൽ പുലിയൂർ ആയി അവിടെഇറങ്ങി ഇലഞ്ഞിമേൽ റോട്ടിലെക്ക് തിരിഞ്ഞാൽ തൃപ്പുലിയൂർ ക്ഷേത്രം കാണാം
അവലംബം
വർഗ്ഗം: ദിവ്യദേശങ്ങൾ വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം: കേരളത്തിലെ മഹാവിഷ്ണുക്ഷേത്രങ്ങൾ
ആൽപിനിയ
അവലംബം
വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:സിഞ്ചിബെറേസി
മിമി കോക്ക്
മരിയ ക്രിസ്റ്റീന "മിമി" കോക്ക് (ജീവിതകാലം: 25 ജനുവരി 1934 - 19 ഏപ്രിൽ 2014) ഒരു ഡച്ച് ചലച്ചിത്ര-ടെലിവിഷൻ നടിയായിരുന്നു.
ജീവിതരേഖ
1951-ൽ നെതർലാൻറ്സിലെ സാൻഡ്‌വോർട്ടിൽവച്ച് നടന്ന ഒരു സൗന്ദര്യമത്സരത്തിൽ പങ്കെടുത്ത് വിജയിച്ചതോടെ അവർ പ്രശസ്ത ഡച്ച് ഹാസ്യനടനും എഴുത്തുകാരനുമായിരുന്ന ടൂൺ ഹെർമൻസിൻറെ ശ്രദ്ധയിൽപ്പെട്ടു. തന്റെ തിയേറ്റർ ഷോയിൽ പങ്കെടുപ്പിക്കുകയെന്ന ലക്ഷ്യത്തോടെ അദ്ദേഹം  അവളുമായി കരാറിലേർപ്പെട്ടു. 1950 കളുടെ അവസാനത്തിൽ, അമേരിക്കയിൽ സംഗീത വ്യവസായിത്തിൽ തൻറെ ഭാഗ്യം പരീക്ഷിക്കുവാൻ ശ്രമിച്ചുവെങ്കിലും ശ്രമം വിഫലമായതോടെ വിഷാദരോഗം ബാധിച്ച അവർ നെതർലാൻഡിലേക്ക് മടങ്ങിപ്പോയി.
ടൂൺ ഹെർമൻസിനൊപ്പം വീണ്ടും ജോലി ചെയ്യാനാരംഭിച്ച അവർ പിന്നീട് നാടകങ്ങളിലും സിനിമയിലും ടെലിവിഷനിലുമായി തൻറെ  കരിയർ ആരംഭിച്ചു. ഏകദേശം 30-ലധികം നിർമ്മാണങ്ങളിൽ ഹാസ്യരസപ്രധാനമായതും ഗൗരവമേറിയതുമായ വേഷങ്ങൾ അവർ അവതരിപ്പിച്ചു. വിം ടി. സ്കിപ്പേഴ്സിന്റെ ടെലിവിഷൻ ഷോകളിലെ സ്ഥിര സാന്നിദ്ധ്യമായിരുന്ന അവർ, ഹെറ്റ് ഈസ് വീർ സോ ലാറ്റ് എന്ന ടെലിവിഷൻ ഷോയിൽ ഒരുപക്ഷേ അവരുടെ ഏറ്റവും അറിയപ്പെടുന്ന വേഷമായി പരിഗണിക്കാവുന്ന ഗെ ബ്രാഡ്‌സ്ലീ എന്ന കഥാപാത്രത്തെ അവതരിപ്പിച്ചു.
സുമംഗലി (ചലച്ചിത്രം)
1971-ൽ പുറത്തിറങ്ങിയ ഒരു മലയാളചലച്ചിത്രമാണ് സുമംഗലി. പി.എസ്.വി എന്റർപ്രൈസസ്സിന്റെ ബാനറിൽ പി എസ് വീരപ്പയാണ് ഈ ചിത്രം നിർമിച്ചത്. സ്വാമിയുടെ കഥക്ക് ജഗതി എൻ. കെ. ആചാരി തിരക്കഥയെഴുതി എം.കെ രാമു. സംവിധാനം നിർവ്വഹിച്ചു.
അഭിനേതാക്കൾ
പ്രസാദ് ബഹദൂർ ശങ്കരാടി പോൾ വെങ്ങോല ഷീല ടി.ആർ. ഓമന
ചലച്ചിത്രംകാണാൻ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:എം.കെ. രാമു സംവിധാനം ചെയ്ത ചലച്ചിത്രങ്ങൾ
എം.പി. വർഗീസ്
കേരളത്തിലെ ഒരു പൊതുപ്രവർത്തകനും സി.പി.ഐ.എം. നേതാവുമാണ് '''എം.പി. വർഗീസ്'''.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
സോഷ്യൽ എഞ്ചിനീയറിംഗ്
സാമൂഹ്യ ശാസ്ത്രത്തിലെ ഒരു വിജ്ഞാന ശാഖയാണ് സോഷ്യൽ എഞ്ചിനീയറിംഗ്. പൊതുജനാഭിപ്രായത്തെയും സാമൂഹ്യസ്വഭാവത്തെയും മനോഭാവത്തെയും സ്വാധീനിക്കുന്നതിനായി സർക്കാരുകളോ സ്വകാര്യ കൂട്ടായ്മകളോ നടത്തുന്ന പ്രയത്നത്തെയാണ് പൊതുവിൽ സോഷ്യൽ എഞ്ചിനീയറിംഗ് എന്നു വിവിക്ഷിക്കുന്നത്.
ചരിത്രം
"സോഷ്യൽ എഞ്ചിനീയേഴ്സ്" എന്ന വാക്ക് ആദ്യമായി ഉപയോഗിക്കുന്നത് 1894 -ൽ ഡച്ച് വ്യവസായി ആയ ജെ.സി. വാൻ മാർക്കെൻ ആണ്. നമ്മുടെ ഗ്രഹത്തിലെ അചേതനവസ്തുക്കളായ യന്ത്രങ്ങളെ കൈകാര്യം ചെയ്യുവാൻ സാങ്കേതിക വിദഗദ്ധരും മറ്റുമുള്ളതുപോലെ സചേതന വസ്തുക്കളായ മനുഷ്യരെ കൈകാര്യം ചെയ്യുവാൻ സോഷ്യൽ എഞ്ചിനീയർമാരെന്ന തരത്തിലുള്ള വിദഗ്ദ്ധരെ ആവശ്യമുണടെണ്ടെന്നതായിരുന്നു അദ്ദേഹത്തിന്റെ ആശയം. സോഷ്യൽ എഞ്ചിനീയറിംഗ് എന്ന ഈ ആശയം 1899 -ൽ അമേരിക്കയിൽ അവതരിപ്പിക്കപ്പെടുകയും സാമൂഹ്യ ചിന്തകരുടെ ഇടയിൽ പ്രചരിപ്പിക്കപ്പെടുകയുമാണുണ്ടായത്. അക്കാലത്തിറങ്ങിയ ഒരു മാസികയുടെ പേരും ഇതായിരുന്നു.
സർവ്വാധിപത്യ രാഷ്ട്രീയ വ്യവസ്ഥ നിലവിലിരുന്ന രാജ്യങ്ങളിൽ പലതിലും സോഷ്യൽ എഞ്ചിനീയറിംഗിന്റെ പ്രയോഗങ്ങൾ കാണാം. പഴയ സാറിസ്റ്റ് മനോഭാവത്തിൽ നിന്നും ജനങ്ങളെ പുതിയ സോവിയറ്റ് മനുഷ്യനാക്കി വളർത്തുന്നതിന് സോവിയറ്റ് യൂണിയനിൽ നടത്തിയ ശ്രമങ്ങളും ചൈനയിലെ മഹത്തായ കുതിച്ചുചാട്ടം, സാംസ്കാരിക വിപ്ലവം തുടങ്ങിയ പ്രചരണപരിപാടികളും നാസികളുടെ കാലത്ത് ഗീബൽസിന്റെ നേതൃത്വത്തിൽ നടന്ന പ്രചരണപരിപാടികളും ഇതിന്റെ ഉദാഹരണങ്ങളാണ്.
ജനാധിപത്യ ഭരണക്രമങ്ങളിലും മയക്കുമരുന്ന തീവ്രവാദം തുടങ്ങിയവയുടെ സ്വാധീനങ്ങൾക്കെതിരായി ഭരണകൂടങ്ങൾ സോഷ്യൽ എഞ്ചിനീയറിംഗിന്റെ വഴികൾ തേടുന്നുണ്ട്.
കാൾ പോപ്പർ
വിഖ്യാത ചിന്തകനായ കാൾ പോപ്പറിന്റെ പഠനങ്ങളാണ് ഈ സാമൂഹ്യ ശാസ്ത്രശാഖയെ ചിട്ടപ്പെടുത്തിയത്. "തുറന്ന സമൂഹവും അതിന്റെ ശത്രുക്കളും" എന്ന തന്റെ വിഖ്യാത ഗ്രന്ഥത്തിൽ അദ്ദേഹം ജനാധിപത്യ സോഷ്യൽ എഞ്ചിനീയറിംഗിന്റെ (തുണ്ടവൽകൃത സോഷ്യൽ എഞ്ചിനീയറിംഗ് - piecemeal social engineering) അടിസ്ഥാന തത്ത്വങ്ങൾ അന്വേഷിക്കുകയും ഉട്ടോപ്യൻ (ആദർശവത്കൃത) സോഷ്യൽ എഞ്ചിനീയറിംഗുമായി അതിനുള്ള വ്യത്യാസം വരച്ചുകാട്ടുകയും ചെയ്യുന്നു.
പോപ്പർ എഴുതുന്നു:
അവലംബം
വർഗ്ഗം:സാമൂഹ്യശാസ്ത്രം വർഗ്ഗം:സാമൂഹികം
ലാത്തി
ലത്തി (ഹിന്ദി: लठी - ലഠി, ബംഗാളി: লঠি)എന്ന വാക്ക് വടി എന്നർഥമാക്കുന്നു. കൂടാതെ ചൂരൽ വടി ഉപയോഗിച്ചുള്ള ഒരു ആയോധന കലക്കും ഇതേ പേരുണ്ട്. സാധാരണയായി 32 ഇഞ്ചു് നീളത്തിലുള്ള മുളവടിയുടെ കനം കുറഞ്ഞ അറ്റത്ത് ഉണ്ടാക്കിയ ദ്വാരത്തിൽ ചരട് ഘടിപ്പിച്ചതാണ് ലത്തി.ഇന്ത്യൻ പോലീസ് ജനക്കൂട്ടത്തെ നിയന്ത്രിക്കാനുപയോഗിക്കുന്ന ആയുധമാണ് ഇത്. പാകിസ്താനിലും ബംഗ്ലാദേശിലും ലത്തി ഉപയോഗത്തിലുണ്ട്
ചരിത്രം
മുഗൾ വാഴ്ച്ചക്കാലത്ത് ഭാരതത്തിൽ ജമീന്ദാർ സമ്പ്രദായം അവർ നടപ്പിൽ വരുത്തി. ജമീന്ദാർമാർക്ക് ഗ്രാമീണരുടെ ഭൂമിയിൽ അവകാശവും കരം പിരിക്കാൻ അധികാരവും ഉണ്ടായിരുന്നു. ഗ്രാമീണരിൽ നിന്ന് ബലമായി കരം പിരിക്കാൻ ലത്തിധാരികളെ ജമീന്ദാർമാർ ഉപയോഗിച്ചു. ഭാരതം സ്വതന്ത്രമായതിനു ശേഷമാണ് ജമീന്ദാരി സമ്പ്രദായം നിർത്തലാക്കിയത്. ലത്തി ഉപയോഗിച്ചുള്ള ആയോധനകല ഗ്രാമങ്ങളിൽ നിലനിന്നിരുന്നു. തമിഴ്നാട്ടിലെ ചിലമ്പാട്ടം ഇതിനുദാഹരണമാണ്. കേരളത്തിലെ കളരിപ്പയറ്റിലും ലത്തിക്കു സമാനമായ വടികൾ ആയുധമായി ഉപയോഗിക്കുന്നു
നിയമപാലനത്തിൽ
ബ്രിട്ടീഷുകാരാണ് ലത്തി പോലീസിന്റെ ആയുധമാക്കിയത്. ലത്തി ചാർജ്ജ് എന്ന സൈനിക രീതിയിലുള്ള ജനക്കൂട്ടത്തെ പിരിച്ചുവിടൽ മാർഗ്ഗം ഇതിനാൽ രൂപം കൊണ്ടു. ആധുനികകാലത്തെ കലാപ പ്രതിരോധ സേനക്ക് കണ്ണീർ വാതകം, കലാപ പരിച, ഹെൽമറ്റ് എന്നിവ പോലെ ഒഴിച്ചുകൂടാൻ വയ്യാത്തതാണ് ലത്തി.
അവലംബം
വർഗ്ഗം:ആയുധങ്ങൾ
ബ്രിയാന ഫ്രൂയാൻ
സമോവയുടെ ആക്ടിവിസ്റ്റും പരിസ്ഥിതി അഭിഭാഷകയുമാണ് ബ്രിയാന ഫ്രൂയാൻ (ജനനം: 18 മെയ് 1998 ന്യൂസിലാന്റിൽ); അവർ ഓക്ക്ലാൻഡ് സർവകലാശാലയിൽ രണ്ടാം വർഷ വിദ്യാർത്ഥിനിയാണ്.
ജീവിതരേഖ
350-സമോവയുടെ സ്ഥാപക അംഗങ്ങളിൽ ഒരാളും പതിനൊന്നാമത്തെ വയസ്സിൽ “ഫ്യൂച്ചർ റഷ്” എന്ന പരിസ്ഥിതി ഗ്രൂപ്പിന്റെ നേതാവുമായി അവർ മാറി. കാലാവസ്ഥാ വ്യതിയാനത്തെ ചെറുക്കുന്നതിനും അവബോധ പരിപാടികളിലൂടെ സുസ്ഥിര വികസനം പ്രോത്സാഹിപ്പിക്കുന്നതിനും സമോവയിലെയും പ്രദേശത്തിലെയും സ്കൂളുകളിലും കമ്മ്യൂണിറ്റികളിലും പ്രചരിപ്പിക്കുന്നതിനും ഫ്യൂച്ചർ റഷും 350 സമോവയും വിവിധ പദ്ധതികൾ ചെയ്യുന്നു. മൂവിംഗ് പ്ലാനറ്റ് സമോവയ്ക്ക് വേണ്ടി 2011 ൽ അവർ മറ്റൊരു പാരിസ്ഥിതിക അവബോധ പ്രവർത്തനം സംഘടിപ്പിച്ചു. സമോവയിലെയും ലോകത്തിലെയും കാലാവസ്ഥാ വ്യതിയാനത്തെക്കുറിച്ച് അവബോധം വ്യാപിപ്പിക്കുന്നതിന് നൂറിലധികം ആളുകളെ ആകർഷിച്ച ഒരു നടത്തം സംഘടിപ്പിച്ചു.
2009-2010 കൊറിയയിലും ജപ്പാനിലും നടന്ന യുനെപ് കുട്ടികളുടെ സമ്മേളനങ്ങളിൽ അവർ പങ്കെടുത്തു. റിയോ +20 ഉച്ചകോടിയിൽ ഒരു പസഫിക് യൂത്ത് അംബാസഡറായും PACMAS പസഫിക് മീഡിയ ടീമിന്റെ ഭാഗമായും യൂത്ത് റിപ്പോർട്ടറായി അവർ പങ്കെടുത്തു. അവരുടെ വാർത്താ ഇനങ്ങളും ദൈനംദിന ബ്ലോഗുകളും സമോവ ഒബ്സെർവറിൽ പോസ്റ്റ് ചെയ്തു. റിയോ +20 ഉച്ചകോടിയിൽ പങ്കെടുത്ത ഏറ്റവും പ്രായം കുറഞ്ഞ ആളുകളിൽ ഒരാളായതിനാൽ ബ്രിയാനയ്ക്ക് ഇത് ഒരു വലിയ അംഗീകാരമായിരുന്നു.
കാലാവസ്ഥാ വ്യതിയാന അഭിഭാഷകയെന്ന നിലയിൽ ബ്രിയാന തന്റെ 5 വർഷത്തിലുടനീളം നിരവധി കാലാവസ്ഥാ വ്യതിയാന ചർച്ചകൾ നടത്തിയിട്ടുണ്ട്. അവിടെ അവർ സ്കൂളുകൾ സന്ദർശിക്കുകയും കുട്ടികളെയും യുവജനങ്ങളെയും (പ്രീ സ്‌കൂൾ മുതൽ വർഷം 13 വരെ) കാലാവസ്ഥാ വ്യതിയാനത്തെക്കുറിച്ച് പഠിപ്പിക്കുകയും മാറ്റത്തിന്റെ ഏജന്റുമാരായി അവരെ പ്രാപ്തരാക്കുകയും ചെയ്തു.
2011 ൽ യംഗ് വിമൻ ക്രിസ്ത്യൻ അസോസിയേഷനു പുറമെ അപിയ സമോവയിൽ നടന്ന യുഎൻ സ്മോൾ ഐലന്റ് ഡവലപ്പിംഗ് സ്റ്റേറ്റ് കോൺഫറൻസിൽ ഒരു ഐ‌എൽ‌ഒ യുവജന പ്രതിനിധിയായിരുന്നു. കോൺഫറൻസിൽ ഗ്ലോബൽ ഐലന്റ് പാർട്ണർഷിപ്പ് അവരെ ബ്രൈറ്റ് സ്പോട്ടായി അംഗീകരിച്ചു.
കോമൺ‌വെൽത്ത് യൂത്ത് അവാർഡ് 2015 ൽ പസഫിക് റീജിയൻ കോമൺ‌വെൽത്ത് യൂത്ത് അവാർഡ് ജേതാവായി ബ്രിയാന തിരഞ്ഞെടുക്കപ്പെട്ടു. പതിനാറാമത്തെ വയസ്സിൽ കോമൺ‌വെൽത്ത് യൂത്ത് അവാർഡ് ലഭിച്ച ഏറ്റവും പ്രായം കുറഞ്ഞ വ്യക്തിയാണ് മിസ് ഫ്രൂയാൻ.
പസഫിക് പരിസ്ഥിതി സംരക്ഷിക്കുന്നതിനുള്ള നേട്ടങ്ങൾക്കുള്ള അംഗീകാരമായി ബ്രിയാനയെ അവരുടെ ആദ്യത്തെ യുവ അംബാസഡറായി SPREP തിരഞ്ഞെടുത്തു. പരിസ്ഥിതിയുടെയും കാലാവസ്ഥാ വ്യതിയാനത്തിന്റെയും പ്രധാന വിഷയങ്ങളിൽ പസഫിക്കിലെ ചെറുപ്പക്കാരുടെ എണ്ണം കൂടുതൽ വികസിപ്പിക്കുകയും ശക്തിപ്പെടുത്തുകയും ചെയ്യുന്ന SPREP യൂത്ത് അംബാസഡർ പ്രോഗ്രാമിന് കീഴിലുള്ള ആദ്യ സ്വീകർത്താവായിരുന്നു. അവരുടെ ആദ്യത്തെ ഔദ്യോഗിക പ്രവർത്തനത്തിൽ ഏപ്രിൽ 23 മുതൽ 27 വരെ ന്യൂ കാലിഡോണിയയിൽ നടന്ന റീജിയണൽ റിസൈലൻസ് ടു ക്ലൈമറ്റ് ചേയ്ഞ്ച് ആന്റ് ഇറ്റ്സ് കോൺസിക്വൻസെസ് വർക്ക് ഷോപ്പിൽ പങ്കെടുത്തു.
2021 മാർച്ച് 16 ന് ബെർലിൻ എനർജി ട്രാൻസിഷൻ ഡയലോഗ് 2021 ൽ മുഖ്യ പ്രഭാഷകയായിരുന്നു ബ്രിയാന.
പുറംകണ്ണികൾ
വർഗ്ഗം:1998-ൽ ജനിച്ചവർ വർഗ്ഗം:ന്യൂസിലാന്റ് പരിസ്ഥിതി പ്രവർത്തകർ
സുള്ളി പ്രുധോം
ഒരു ഫ്രഞ്ച് കവിയും സാഹിത്യകാരനുമായിരുന്നു റെനെ ഫ്രാൻസ്വാ ആർമണ്ട് (സള്ളി) പ്രുധോം (16 മാർച്ച് 1839 – 6 സെപ്റ്റംബർ 1907). സാഹിത്യത്തിനുള്ള നോബൽ സമ്മാനം ആദ്യമായി 1901ൽ ലഭിച്ചത് ഇദ്ദേഹത്തിനാണ്.